Izvor: Radio Televizija Vojvodine, 31.Mar.2020, 02:51 (ažurirano 02.Apr.2020.)\nPripremili smo sveobuhvatan Program ekonomskih mera za smanjivanje negativnih efekata prouzrokovanih pandemijom virusa Kovid-19 i podršku privredi Srbije za očuvanje zaposlenosti, a vredan je 5,1 milijardu evra, izjavio je danas ministar finansija Siniša Mali.\n"Ovaj program je trebalo predsednik Vučić da predstavi, izvinjavam se u njegovo ime, ne oseća se dobro, nije sa nama, ali će se u narednih 48 sati obratiti", rekao je Mali u Palati Srbija.\nKaže da je paket >> Pročitaj celu vest na sajtu Radio Televizija Vojvodine << mera pažljivo pripremljen i da su sagledane sve moguće posledice ove krize po našu ekonomiju, kao i iskustva drugih zemalja.\n"Ovo je sveobuhvatni paket mera koji je usmeren na očuvanje nivoa zaposlenosti i predstavlja borbu za svako radno mesto i pomoć onim preduzećima koja su i najviše pogođena ovom krizom, preduzetnicima, mikro, malim i srednjim preduzećima u privatnom sektoru", naglasio je on.\nMinistar kaže da je u proteklih desetak dana vlada dobila veliki broj predloga od strane ekonomista i privrednika i privrednih udruženja i da su najveći broj njih i uvrstili u paket mera...\n"Nismo mi krivi za ovu krizu, ovo je globalna kriza, kriza sa kojom se suočava skoro svaka zemlja u svetu. Ono što je velika razlika je što u odnosu na veliki broj tih zemalja a u odnosu na možda, usudiću se da kažem neke krize iz prethodnih perioda, Srbija ovu krizu čeka i bori se ekonomski nikada jača i nikada snažnija", rekao je Mali.\n"Zato idemo sa predlogom ovih mera danas da najveći teret ove krize upravo država preuzme na sebe kako bi našu privredu rasteretila i kako bi privreda sa što manje posledica i prošla kroz ovu krizu", rekao ej Mali.\n"Tada su teške mere bile, mere reformi koje je pokrenuo predsednik Vučić dok je bio predsednik vlade, a kao posledica i rezultat tih mera mi četiri godine imamo suficit u budžetu i javni dug koji je ispod 50 odsto BDP-a".\n"Ovaj program mera je upravo rezultat i posledica reformi koja je sprovođena sa građanima zajedno. U ovom trenutku imamo dovoljno prostora, stabilne finansije imamo dovoljno novca da našoj privredi i zaposlenima pomognemo onda kada je ta pomoć najpotrebnija", rekao je Mali i naveo da je država izdvojila zato pomoć od 5,1 milijardu evra što je u dinarima 608,3 milijarde.\nKako je istakao, nemate mnogo zemalja na svetu, "možda na prst jedne ruke" koje su izdvojile ovoliku pomoć u odnosu na veličinu i obim svoje ekonomije.\nDržava isplaćuje tri minimalne zarade malim i srednjim preduzećima\nOn je dodo da će država preduzetnicima, paušalcima, mikro, malim i srednjim preduzećima isplatiti tri minimalne zarade kako bi lakše prevazišli krizu koju je izazvao virus korona.\nTo je jedna od mera države, dodajući da će svakom zaposlenom u tim preduzećima država uplatiti direktno na račun nešto više od 90.000 dinara, odnosno 750 evra.\n"To je podrška maloj privredi u ovoj krizi da je lakše i brže prebrode", rekao je Mali.\nOsim te mere, država predlaže i podršku u iznosu od 50 odsto minimalne zarade za zaposlene u velikim preduzećima, koji su dobili rešenje o prekidu rada.\n"Zašto 50 odsto? Zbog toga što po Zakonu o radu kada dobijete u velikim preduzećima rešenje o prestanku rada, poslodavac ima obavezu isplate 60 odsto proseka bruto zarade u proteklih 12 meseci", objasnio je Mali.\nPrema njegovim rečima, u grupi mikro, malih i srednjih preduzeća i preduzetnika radi 900. 000 ljudi.\n"To su i pekari, krojači, frizeri, taksisti, i sve zanatlije, svi oni koji su najviše i najteže pogođeni ovom krizom, upravo njima država izlazi sa ponudom da uplati tri minimalne zarade u periodu trajanja vanrednog stanja, a ne za period manji od tri meseca", rekao je Mali.\nZa likvidnost preduzeća 2,2 milijarde evra\nU okviru mera, za likvidnost preduzeća predviđeno je 2,2 milijarde evra, izjavio je Mali.\n"Idemo sa masivnom podrškom likvidnosti za ceo naš sistem, privatni sektor prevashodno, 2,2 milijarde evra izdvajamo za to. 200 miliona evra kroz fond za razvoj, subvencionisani, jeftini krediti, jedan odsto kamate za preduzetnike, mikro, mala, srednja preduzeća, poljoprivredna gazdinstva i zadruge", rekao je Mali.\nKako je dodao, država želi da kroz fond za razvoj pomogne svima koji su najviše pogođeni ovom krizom.\nTakođe, dodao je, ide se i sa garantnom šemom koja se dogovara sa poslovnim bankama u iznosu od dve milijarde evra.\n"Krediti iza kojih stoji država, odnosno krediti u kojima banke nemaju veliki rizik što je važno jer će preduzetnici, mikro, mala i srednja preduzeća taj novac i dobiti za obrtna sredstva, za likvidnost, da što brže i bolje prevaziđu probleme u poslovanju sa kojima se suočavaju", rekao je Mali.\nNova regulativa za korporativne obveznice\nOn je najavio da će vlada narednih dana izaći sa izmenjenom regulativom vezanom za korporativne obveznice, i dodao da ne isključuje mogućnost da država učestvuje u kupovini korporativnih obveznica.\nMali je upitan kako će mera za korporativne obveznice izgledati u praksi,rekao da to nije jednostavna tema, jer je specifična.\nObjasnio je da svako preduzeće ima više mogućih izvora finansiranja svog poslovanja, a jedan su korporativne obveznice.\n"Nažalost, u našoj zemlji to tržište ne postoji iz regulativnih razloga. Želimo da svako preduzeće ima mogućnost da emisijom obveznica prikupi dovoljno novca ne samo za poslovanje, već za na novo investiranje, izgradnju novih postrojenja i proširenja poslovanja u regionu. Narednih 10 dana izaćićemo sa izmenjenom regulativom", istakao je Mali.\nKazao je da je namera da se iskoristi aktuelna kriz kao šansa da preduzeća dobiju mogućnost da se ne samo preko banaka, šema garancija, već preko tržišta kapitala finansiraju.\nUkazao je da je novac danas relativno jeftin, navodeći da je u SAD kamatna stupa nula, a u nekim zemljama i negativna.\n"Ovim želimo da privučemo novca i pomognemo našim preduzećima ne samo da prevaziđu problem s likvidnošću, već i da im omogućimo nove investicije", rekao je on.\nMali je kazao da ne isključuje mogućnost da država učestvuje u kupovini korporativnih obveznica.\n"U kom obimu i da li će država učestvovati ne znam trenutno, jer ne znamo šta će biti ponuda. Želimo da rešimo regulativu tako da svako ko želi može brzo i efikasno da izađe na tržište", kazao je on.


Trend odricanja državljanstva BiH raste i svakog meseca je sve više onih koji uzimaju državljanstvo neke druge zemlje.\nNajviše nekadašnjih državljana BiH postali su Nemci, Austrijanci, Slovenci, Norvežani, Česi.\nPortparol Ministarstva civilnih poslova u Savetu ministara u tehničkom mandatu Zorica Rulj izjavila je za Avaz da u postupku odricanja državljanstva BiH građani nisu dužni da navedu druge razloge osim činjenice da već imaju ili im je zagarantovano sticanje državljanstva druge zemlje.\nPrema njenim rečima, državljani BiH moraju, da bi stekli pravo na pasoš druge zemlje, u inostranstvu boraviti između pet i 10 godina.\nOna navodi da je veliki broj onih koji se odriču državljanstva BiH mlađi od 30 godina, obrazovani su i potpuno integrisani u sredinama u kojima žive i mnogo bolje govore engleski i nemački nego jezike koji su u upotrebi u BiH.\nTaksu od 800 KM plaćaju svi koji se državljanstva BiH odriču u korist svih zemalja sveta, osim ako uzimaju državljanstvo neke od zemalja bivše SFRJ, kada plaćaju 200 KM.


Medvedev: Nove američke sankcije – još jedna šizoidna priča - 14.02.2019, Sputnik Srbija\nNovi paket sankcija SAD je „nova šizoidna priča“ povezana s konsolidacijom američke elite u borbi protiv predsednika SAD Donalda Trampa, koja se odvija uz... 14.02.2019, Sputnik Srbija\nNovi paket sankcija SAD je „nova šizoidna priča“ povezana s konsolidacijom američke elite u borbi protiv predsednika SAD Donalda Trampa, koja se odvija uz pomoć priče o Rusiji, smatra ruski premijer Dmitrij Medvedev.\nAmerički senatori predstavili su Kongresu SAD 13. februara nacrt zakona o novim sankcijama protiv bankarskog i energetskog sektora Rusije, kao i protiv ruskog državnog duga. Nacrt zakona predlaže uvođenje sankcija ruskim bankama koje „podržavaju mešanje u izbore“.\n„Što se tiče samih sankcija, odnosno poslednjeg praska koji se dogodio sasvim nedavno, to je nova šizoidna priča povezana s načinom na koji se u Americi konsoliduje elita. Imam u vidu borbu protiv Rusije“, rekao je Medvedev u intervjuu za NTV.\nPrema njegovim rečima, konsolidacija elite u Americi, posebno demokratske, odvija se na bojnom polju s predsednikom Trampom.\n„A borba protiv predsednika Trampa se vodi uz pomoć takozvanog ’ruskog slučaja‘. Oko toga se odvijaju svi društveno-politički procesi, očigledno je da je to u mnogo većoj meri povezano s unutrašnjim problemima Sjedinjenih Američkih Država nego s našim odnosima s Amerikancima“, naglasio je Medvedev.\nPrema njegovom mišljenju, SAD imaju zaista mnogo problema.\n„To je najveća ekonomija u svetu. Ali ona ima 22 biliona, ne rubalja — nego dolara — duga. To je brojka s kojom se treba nositi. Odatle potiču protekcionističke mere, borba protiv drugih ekonomija i sankcije svih vrsta. Sankcije EU, sankcije Rusiji, sankcije Iranu, sankcije Kini. Tako oni vide svoju budućnost“, naveo je Medvedev.\nRuski premijer smatra da se nove američke sankcije neće odraziti na finansiranje nacionalnih projekata u Rusiji.\n„Centralna banka i vlada će održavati stabilnost ekonomije“, naglasio je Medvedev i dodao da američke sankcije ne mogu da nanesu kapitalnu štetu ruskoj ekonomiji, iako otežavaju njen razvoj.\nPo njegovom mišljenju, prema sankcijama se treba odnositi pažljivo, biti spreman za njih.\n„A mi redovno analiziramo na koji način da se suprotstavimo sankcijama te vrste, mada se njih zaista ne treba plašiti, jer će naša ekonomija, definitivno, izdržati svaki pritisak, pa i takav“, naglasio je Medvedev.\nRuski premijer je o mogućnosti uvođenja novih sankcija SAD razgovarao s biznismenima u okviru Ruskog investicionog foruma koji se održava u Sočiju. Na sastanku je bilo reči o merama reagovanja na moguća nova ograničenja koja bi mogla da budu uvedena protiv firmi koje rade u Rusiji.


VIDEO Ludilo za "Black friday" diljem svijeta\nKada ludilo krene...\nBlack friday uglavnom je posljednji petak u studenom, kada se cijene ponekih asortimana spuštaju u bescjenje, čak i do 90% popusta.\nCrni petak stigao je i u Hrvatsku, gdje su u trgovinama također nastale velike gužve i naguravanja, iako popusti nisu toliko veliki kao u Americi, ali i diljem svijeta. Ljudi su spremni gristi, ubosti, udariti i što sve ne konkurenciju, samo da bi kupili ciljani proizvod. U Nizozemskoj su ove godine za Crni petak najmanje tri osobe izbodene nožem.\nKako izgleda ludilo tijekom ove sve popularnije shoping groznice u Južnoj Africi i Brazilu, pogledajte u video prilozima.\nBroj poginulih u Brazilu narastao na 58\nEvo kakav vas šoping očekuje u trgovačkim centrima


TRAGEDIJA: Poljoprivrednik izgubio život od posledice udara munje dok je radio na imanju! | Happy BSC portal\nTRAGEDIJA: Poljoprivrednik izgubio život od posledice udara munje dok je radio na imanju!\nPoljoprivrednik (37) izgubio je život danas od posledica udara munje dok je radio na imanju zajedno sa ocem i suprugom u grčkoj opštini Feneos, u regionu Limna.\nČovek je pao na zemlju i potom je prevezen u bolnicu gde su lekari mogli samo da konstatuju smrt.\nGrčku je u nedelju pogodilo više od 10.000 munja za 12 sati.\nKako je naveo sistem ZEUS Nacionalnog opservatorijuma u Atini, do velikog broja grmljavine i oluja dovela je kombinacija vrućine i tečne mase pomešana sa visokom atmosferskom nestabilnošću iznad Grčke.


Ronilački klub Naissub Niš - Sportski portal Srbije\nRonilački klub Naissub Niš\nRonilački klub Naissub formiran je sa idejom da ronilački sport približi ljudima i učini ga dostupnim svima. Njegovi osnivači su ronioci sa svetski priznatim licencama čije ronilačko iskustvo od preko dvadeset godina garantuje visok kvalitet rada. Obuka za ronjenje sa bocama (SCUBA) odvija se tokom cele godine po standardima ronilačkih asocijacija PADI i CEDIP.\nNa raspolaganju su kursevi za sticanje svih nivoa znanja, počev od osnovnog, namenjenog početnicima koji se tek upoznaju sa ronjenjem, pa sve do nivoa DIVE MASTER koji, između ostalog, nudi i mogućnost rada u ronilačkim centrima širom sveta. (Spisak svih nivoa obuke možete pogledati na sajtu PADI asocijacije.) Klub poseduje savremenu ronilačku opremu koja je na raspolaganju članovima, kako u toku trajanja kursa, tako i nakon završetka obuke. Za svoje članove redovno se organizuju ronilački izleti i ekskurzije na kojima se družimo, usavršavamo stečena znanja i, pre svega, uživamo u ronjenju. Bez obaveze pohađanja kursa, svi koji žele da se upoznaju sa ronjenjem i oprobaju u ovom sportu mogu da naprave besplatan zaron pod nadzorom stručnih lica.\nAko ste takmičarskog duha, pridružite se našoj sportskoj ekipi koja se redovno penje na pobednička postolja, kako na domaćim tako i međunarodnim takmičenjima u zemlji i inostranstvu. Isprobajte i poboljšajte svoje mogućnosti u disciplinama statičke apnee (gde je cilj što duže držati dah u stanju mirovanja, plutajući na površini vode), dinamičke apnee (gde je potrebno preroniti što veće rastojanje u bazenu sa jednim udahom, sa ili bez peraja) i dubinskim disciplinama u kojima je cilj zaroniti sa jednim udahom na što veću dubinu u moru). Bilo da vas privlače takmičenja ili ste samo rekreativac koji voli vodu, raznolikost i mir podvodnog ambijenta, pridružite nam se na bazenima Sportskog centra Čair. Savladajte tajne ronilačkog sporta i pripremite se za letnje avanture sa ronilačkim klubom Naissub.\nRonilački klub Naissub Niš Prikaz sportskog kluba Ronilački klub Naissub Niš u sportskom adresaru na portalu BesplatanSport.com\nronjenje, skola ronjenja, ronjenje nis, scuba, apnea, ronjenje na dah, obuka ronjenja, ronilacki klub\nBroj pregleda: 7,877


Ukidanje parafiskalnih nameta šansa za oporavak privrede | Unija Poslodavaca Srbije\n“Kako će teći oporavak srpske privrede, umnogome zavisi i od toga kojim tempom će se oporavljati evropske zemlje”, rekao je Srđan Drobnjaković, direktor Unije poslodavaca Srbije za Nova.rs i dodao da će se privrednici, sa istekom pomoći kroz davanje minimalca (a što je završeno 7. jula), suočiti sa pojačanim izazovom kako da pokriju troškove poslovanja.\n“Prostor za rasterećenje privrede je i u segmentu republičkih i lokalnih parafiskalnih nameta koji se stalno povećavaju. Takvih dažbina trenutno ima više od 500. Ukidanjem nekih od njih olakšalo bi se privredi da prebrodi izuzetno težak period koji nas čeka.”\nAko ne popusti pandemija, sledi talas otpuštanja, saglasni su predstavnici sindikata i poslodavaca. O tome je izveštavao list Danas, a među sagovornicima je bio i član predsedništva UPS Nebojša Atanacković.\nO novim predlozima Unije poslodavaca Srbije o načinu na koji država može pomoći privredi bez novčanih davanja govorio je predsednik Izvršnog odbora UPS Andreja Brkić za Al Jazeera.\nRezultati istraživanja koje je sprovela Unija poslodavaca Srbije, sa jedne, i USAID u saradnji sa Privrednom komorom, sa druge strane, se apsolutno poklapaju, o čemu je u jutarnjem programu Radio Beograda(izjava predstavnika USAID počinje na 1:37:35, a predstavnika UPS na 1:52:05), govorio član predsedništva Unije Slobodan Đinović.\nTema medija prošle nedelje je bilo i stupanje na snagu Pravilnika o preventivnim merama za bezbedan i zdrav rad za sprečavanje pojave širenja epidemije zarazne bolesti. O tome da cilj Pravilnika nije kažnjavanje već unapređenje bezbednosti i zdravlja na radu, za TV Prva, a što je preneo B92, je govorio Nebojša Miletić, predsednik Sektora za bezbednost i zdravlje na radu i član predsedništva Unije poslodavaca Srbije.\nO ovoj temi izveštavao je i RTS, čiji je gost u Jutarnjem programu i Dnevniku bio predsednik UPS Miloš Nenezić. On je istakao da će primena Pravilnika poskupeti i otežati proces rada. U izjavi za list Danas Nenezić je istakao: “U određenim delatnostima, gde je tehnološki postupak definisan tako da su mere teško primenljive, poslodavci su preduzeli sve što je moguće od mera zaštite, tako da mere jesu prihvatljive, pogotovo kada znamo šta im je cilj.“\nPoskupljenje goriva takođe je bilo važna tema za poslodavce. U odnosu na prethodni mesec litar je skuplji za sedam dinara. O ovome je za Blic govorio Nebojša Atanacković, počasni predsednik UPS.


Kineske kompanije se rekordno reklamiraju na SP u Rusiji china radio international\nKineske kompanije se rekordno reklamiraju na SP u Rusiji\n2018-06-11 17:07:01 cri\nKineske kompanije uložiće 835 miliona dolara za reklamiranje na ovogodišnjem Svetskom prvenstvu, koje će se održati u 11 gradova u Rusiji od 14. juna do 15. jula.\nTo je više nego dvostruko više od ulaganja kompanija iz Sjedinjenih Država, što iznosi oko 400 miliona dolara, a mnogo je više i od države domaćina Rusije, čije kompanije ulažu oko 64 miliona dolara, pokazuje statistika medijske grupe Zenit.\nSedam kineskih kompanija - uključujući Dalian Vanda Group, Hisense Electronics, China Mengniu Dairy Co, Yadea Technology Group Co Ltd, Vivo Mobile Communication Technology, Zhidian Yijing, nalaze se na listi sponzora za ovogodišnje Svetsko prvenstvo. Pre osam godina jedna kineska kompanija, po prvi put u istoriji pojavila se kao sponzor na Svetskom prvenstvu u Južnoj Africi.\nKineski holding Dalian Vanda Group je vrhunski partner SP u fudbalu, pošto je 2016. godine potpisao ugovor o ulaganju 150 miliona dolara, što omogućava kompaniji da uživa sva reklamna i marketinška prava na utakmicama FIFA Svetskog kupa 2018, 2022, 2026 i 2030.\n"Kina igra veoma važnu ulogu u karijeri promovisanja globalizacije fudbala i njeno učešće je neophodno", rekla je Fatma Samoura, generalna sekretarka FIFA.\nFIFA je ove godine promenila sponzorski sistem dopustivši regionalnim sponzorima, koji predstavljaju pet kontinenata, da učestvuju u utakmicama, a ova reforma pruža kineskim kompanijama više mogućnosti za predstavljanje svojih brendova na međunarodnoj areni.


Lavrov ponovio Japanu: Sve što radimo na Kurilima — radimo na svojoj teritoriji - Sputnjik Srbija\n17:36 08 Avgust 2020\nLavrov ponovio Japanu: Sve što radimo na Kurilima — radimo na svojoj teritoriji\n13:15 30.05.2019 Preuzmite kraći link\nŠef ruske diplomatije Sergej Lavrov je na konferenciji za novinare u Tokiju, komentarišući zabrinutost Japana zbog vojne aktivnosti Rusije na Južnim Kurilima, ponovio stav Moskve da sve što ruska vojska radi — radi na sopstvenoj teritoriji.\nLavrov: SAD žele apsolutnu svetsku dominaciju\n„Japanski ministar inostranih poslova Taro Kono izrazio je zabrinutost zbog vojne aktivnosti Rusije na južnokurilskim ostrvima. Mi smo kao odgovor na tu zabrinutost potvrdili stav Rusije, da ruska vojska aktivnosti sprovodi na sopstvenoj suverenoj teritoriji, kao što nalažu pravila međunarodnog prava“, istakao je Lavrov.\nIstovremeno, Lavrov je izrazio zabrinutost Moskve zbog razmeštanja američkog sistema za protivraketnu odbranu u Japanu, na šta je njegov japanski kolega Taro Kono odgovorio da Rusija nema razloga za brigu, budući da se radi isključivo o odbrambenom naoružanju.\nRuski ministar je naveo i da je tokom pregovora postignuta saglasnost da je potrebno nastaviti zajednički rad nad stvaranjem arhitekture bezbednosti u Azijsko-pacifičkom regionu, a tokom susreta bilo je reči i o jačanju vojnog saveza između Rusije i Japana.\nSa druge strane, ministar odbrane Japana Takeši Ivaja rekao je da su se Moskva i Tokio dogovorili da sredinom juna u Vladivostoku održe zajedničke vojne vežbe. Kako je dodao, te vežbe doprineće jačanju poverenja između Rusije i Japana.\nzabrinutost, vojne vežbe, Sergej Lavrov, Kurilska ostrva, Japan


U Beloj Crkvi obeležen svetski dan žrtava saobraćajnih nesreća - BC Info\n21. novembra 2019. admin Bela Crkva, Društvo 0\nU okviru volenterskog projekta „Šta nam teško“ koji sprovode Mladi istraživači Srbije u partnerstvu sa Pokretom gorana Vojvodine, CeGraD-om iz Obrenovca i Narodnim parlamentom iz Leskovca, uz podršku Ministarstva omladine i sporta Republike Srbije, u Beloj Crkvi je Sekcija za prvu pomoć sprovodila volonterske akcije pod nazivom „Možeš i ti prvi pomoći“.\nSvetski dan žrtava saobraćajnih nezgoda se svake godine obeležava u Tehničkoj školi „Sava Munćan“ u Beloj Crkvi u skladu sa preporukama Agencije za bezbednost saobraćaja.\n„Ove godine su aktivnosti planirane u okviru projekta „Možeš i ti prvi pomoći“ gde su se simulirale povrede u saobraćajnim nezgodama i promovisala praktična postupanja u tim situacijama. Učenici škole, kao i njihovi drugari iz Belocrkvanske gimnazije i ekonomske škole, osmislili su program edukacije i aktivnosti kako bi se skrenula pažnja na ovu problematiku“ – rekao je Igor Ivašković, profesor saobraćajne grupe predmeta u Tehničkoj školi „Sava Munćan“.\nSekcija za prvu pomoć uz pomoć Opštinske organizacije Crvenog krsta Bela Crkva sprovodila je kratke obuke pružanja prve pomoći, gde su mladi imali priliku da praktično probaju radnje oživljavanja na najmodernijoj opremi.


23:45 06 Jun 2020\nPredsednik Srpske liste Goran Rakić obišao je u Kliničko-bolničkom centru Kosovska Mitrovica Bobana Janićijevića i Radenka Milovanovića, koji su ranjeni u Zubinom potoku u akciji specijalnih jedinica ROSU, i za sutra u podne najavio veliki protest na centralnom trgu u severnom delu Kosovske Mitrovice.\n„Nemojte me prisiljavati da idem dalje“: Peticija za ujedinjenje Mitrovice kod Tačija\nGradonačelnik Južne Mitrovice Agim Bahtiri ne odustaje od svoje zamisli o ujedinjenju grada Mitrovice, pa je peticiju sa više od 16.000 potpisa predao i predsedniku privremenih prištinskih institucija Hašimu Tačiju.\nNovinare i snimatelje srpskih medija, koji su ispred zgrade vladine Kancelarije za KiM u severnom delu Kosovske Mitrovice čekali kraj sastanka vanrednog zasedanja Kriznog štaba, četvorica muškaraca iz džipa kosovskih registarskih oznaka pokušali su da isprovociraju dobacivanjem, a jedan je i pljunuo ka njima.\nHitna poruka iz Brisela: Novi zahtev za sever Kosova\nEvropska unija očekuje da se sporazum o ponovnom otvaranju glavnog mosta u Mitrovici sprovede bez daljih odlaganja, izjavila je portparolka visoke predstavnice EU za spoljnu politiku i bezbednost Maja Kocijančič, prenosi prištinski „Telegraf“.\nSrbi sa severa Kosova i dalje blokiraju saobraćaj na magistralnom putu Zvečan — Kosovska Mitrovica u mestu Rudare, a barikadu su danas pre podne obišli i pripadnici Kfora.\nDva meseca od ubistva Ivanovića, kosovsko Tužilaštvo nije analiziralo predmet\nDanas je tačno dva meseca otkada je ubijen Oliver Ivanović. Ubijen je sa šest hitaca s leđa ispred prostorija svoje građanske inicijative u Severnoj Mitrovici. Kosovsko Specijalno tužilaštvo saopštilo je da još nije analiziralo predmet Oliver Ivanović, te da u ovoj fazi istrage ne može da objavljuje informacije o njegovom ubistvu.\nEksplozija u Kosovskoj Mitrovici, bomba na kuću Srbina\nNepoznate osobe bacile su sinoć eksplozivnu napravu u dvorište kuće u kojoj živi jedan Srbin sa svojom majkom u naselju Bošnjačka mahala u Severnoj Mitrovici.


Antonijević: Pritisci na novinare i na konferencijama\nPostavio Yucom - 28/12/2016 Mediji\nO alarmatnom stanju u medijima u Srbiji govori se i u ovogodišnjem izveštaju Evropske komisije. Bilans u Srbiji za 2016. je: 53 napada na novinare – osam fizičkih i 22 verbalna napada, 22 slučaja pritisaka i jedan napad na imovinu.\nPrema istraživanju koje je urađeno u okviru projekta – “Odgovor građana na klijentelizam u medijima – Media Circle” navodi se da je u Srbiji velika verovatnoća uticaja na funkcionisanje medija.\nDirektor Komiteta pravnika za ljudska prava Milan Antonijević u Novom danu govorio je o rezultatima istraživanja.\nIstraživanje pokazuje koliki je stepen klijentelizma u medijima, ali i koliko je država učinila da se on otkrije, da se protiv njega bori, i mi smo radili to na regionalnom nivou i podaci sa zanimljivi, kaže Antonijević.\nOn navodi da su rezultati u Srbiji, Hrvatskoj, BiH, Crnoj Gori, Makedoniji i Rumuniji pokazali da se gubi funkcija javnog interesa, da novinari teško postavljaju pitanja političarima.\nSada je izašlo istraživanje za 2015. godinu i upoređujemo 2014. i 2015, dodao je.\nU celom regionu je osetan pad i u kategoriji zakona i u kategoriji zakonske primene, kao i u kategoriji transparentnosti vlasništva – svi ovi parametri su u blagom padu, kaže Antonijević i dodaje da se na medije utiče i kroz finansiranje.\nIstakao je i da je broj onih koji su otkriveni za napade na novinare jako mali, da su u Srbiji mnoge istrage bez epilog.\nPritisak proizvodi efekte, kaže on. Dodaje da je velika nezaposlenost novinara, a da finansijski uslovi i uslovi rada ukazuju da situacija nije ružičasta.\nOno što je istakao su direktni pritisci, mali broj tema koji prolazi kroz neke medije, pritisci i na konferencijama za novinare…\nPostoji jako mali broj novinara koji se odvaži da postavi neka pitanja, i to je praksa u celom regionu, naveo je.\nNavodi da postoji trend da se pominju imena novinara na konferencijama i da tu praksu sigurno ne treba negovati.\nPovlačenje države iz medija je trebalo da donese neko poboljšanje kvaliteta medija, ali situacija nakon privatizacije je gora.\nPostoje određeni mediji čija politika podržava određene politike, politiku stranke na vlasti, kaže Antonijević.\nU celom regionu je država i najveći oglašivač, dodaje.\nEntuzijazam da će medijski zakoni iz 2014. doneti poboljšanje, nestao je, navodi.\nNapadi na medije su nešto što niko od naših građana ne želi da podrži, a i velika je uloga u pravosuđu, navodi Antonijević.\n“Moje pravo” nije moglo na javni servis\n“U ovom trenutku imate serijal “Moje pravo” koje se bavi stanjem ljudskih prava, i on nije mogao da se emituje na javnom servisu… Teme su blage, verujem da je bilo zamerki, možda na ljude koji se pojavljuju”, rekao je Antonijević dodajući da u serijalu govore Borka Paviećević, Olja Bećković.\nKada govorimo o poretku (istraživanih zemalja), Antonijević kaže da su rezultati loši u svim zemljama, i da su nijanse u pitanju.\nHrvatska je zemlja sa najmanjim stepenom klijentelizma, ali taj podatak ne govori mnogo s obzirom na to da je on i dalje veoma visok. Odmah iza nje ide Srbija, dok je od istraživanih zemalja BiH na poslednjem mestu.\nJedan od merila je bila i dostupnost podataka o medijima, transparenstnost vlasništva, način na koji se utiče na pisanje medija i ekonomski faktori i za BiH to je razlog zašto se našla na poslednjem mestu, navodi.\nRezultate istraživanja možete da pogledate na ferpress.eu.


NEMA OPUŠTANJA: Korona u šabačkom kraju – hospitalizovano troje dece, vakcinu primilo 5.257 ljudi | Novosti.RS\nTokom jučerašnjeg dana vakcinu je primila 961 osoba.\nPoslednjih sedam dana na teritoriji Mačvanskog okruga na virus korona pozitivno je 574, a na području grada Šapca 291 sugrađanin. Situacija sa koronom polako se stabilizuje, ali nema mesta opuštanju, poručuju članovi Štaba za vanredne situacije.\nU šabačkoj bolnici hospitalizovano je 130 kovid pozitivnih pacijenata, dok se u crvenoj zoni pedijatrije nalazi troje dece pozitivnih na koronu. U respiratornoj jedinici sedam pacijenata je intubirano, a u poslednja 24 časa u Opštoj bolnici “Laza K. Lazarević” preminulo je dvoje ljudi.\nJuče je u Gerontološkom centru u Šapcu ponovo testiran deo pozitivnih radnika i njih sedmoro je negativno na virus korona.\nŠabac korona virus kod dece korona virus vakcina protiv virusa korona vakcinacija protiv virusa korona


Mladi SDA na forumu mladih balkana u Istanbulu - SDA Sandžaka\nPredsednik AM SDA za Novi Pazar Jasmin Ramović, bio je na čelu osmočlane delegacije AM SDA Sandžaka, koja je u periodu od 16.05. do 19.05.2013. boravila u Republici Turskoj, u Istanbulu, a povod održavanja simpozijuma „Forum mladih Balkana“.\nDomaćin ovog simpozijuma bio je Predsednik opštine „Bayrampasa“, g-dina Atilla Aydıner, a učešće su pored AM SDA Sandžaka uzeli mladi iz 12 država sa Balkana. Tom prilikom najviše je bilo reči o rešavanju problema sa kojima se suočavaju manjine, na prostoru Balkana, njihovim pravima i verskim pitanjima, obrazovanju, sportu i omladini i kulturi.\nPored velikog broja predavača i eminentnih stručnjaka, kao specijalni gost skupu se obratio zamenik premijera Vlade Republike Turske g-din Bekir Bozdağ, koji je, između ostalog, naglasio da Bošnjaci sa Balkana u Turskoj imaju prijatelja, te da Republika Turska godišnje dodeljuje preko 4000 stipendija učenicima koji studiraju u Turskoj, a od kojih je veći broj sa prostora Balkana.\nNa debatama koje su vođene, predsednik AM SDA Novi Pazar Jasmin Ramović je govorio o načinu organizacije AM SDA Sandžaka, uključivanju mladih u politiku i delotvornom učešću u cilju rešavanja problema sa kojima se suočavaju.\nDelegacija AM SDA Sandžaka uspostavila je saradnju i sa ostalim predstavnicima omladinskih organizacija zemalja učesnica na ovom forumu mladih, sa kojima je u planu otpočinjanje intezivnije saradnje. Ovim Asocijacija Mladih još jednom potrvđuje svoju lidersku poziciju na međunarodnom planu, kada je reč o omladinskim organizacijama iz regiona.


Održana komemoracija Zukurliću, prisustvovao Vučić\nFoto: Tanjug/Milos Milivojevic | Održana komemoracija Zukurliću, prisustvovao Vučić\nTanjug 17.11.2021 16:27\nBEOGRAD - Usame Zukorlić, sin preminulog muftije i akademika Muamera Zukorlića poručio je danas da će nastaviti saradnju sa dosadašnjim partnerima Stranke pravde i pomirenja, koju je osnovao njegov otac.\nZukorlić je istakao da je njegov otac partnersku politiku uspostavio samo sa dva lidera u Srbiji, sa bivšim premijerom Zoranom Ðindićem i sa predsjednikom Aleksandrom Vučićem.\n"Jako mu je bilo drago što je prvi put jedna politička partija iz Sandžaka potpisala koalicioni sporazum sa vladajućom strankom (SNS) u cilju razvoja Sandžaka. Narod Sandžaka želi da se ispuni muftijina želja, pa nam vi, predsedniče pomozite", rekao je Zukorlić na komemoraciji kojoj je prisustvovao i predsjednik Aleksandar Vučić.\n"Poštovani, predsedniče, obećali ste mu da ćete poštovati Bošnjake i BiH, i to ste pokazali, u tom svetlu ćemo nastaviti. Muftijini partneri su i moji…", rekao je Zukorlić i dodao da se sa muftijom nije sprijateljio samo onaj koji ga nije upoznao.\nZukorlić je zahvalio Vučiću i predsjedniku Narodne skupštine Ivici Dačiću na lijepim govorima na komemorativnom skupu, kao i velikom broju pripadnika srpskog naroda koji je iskazao poštovanje prema Muameru Zukorliću.\nUsame Zukorlić je rekao da je većina Muamera Zukorlića upoznala kroz djelovanje u skupštini gdje je, kaže, osvježio koncept parlamenta i podigao moral i etiku poslanika na visok stepen.\n"Politiku je izgradio na univerzalnim vrednostima tolerancije, mira i progresa, a snagu je crpeo u veri. Politika 'i-i', umesto politike "ili-ili", partneri, a ne poltroni", rekao je Zukorlić i dodao da će tim putem nastaviti da korača.\nOn je naveo da je cijeli život Muamera Zukorlića zadužbina, te da je život posvetio služeći Islamsku zajednicu, kao i da je njegova želja vraćanje jedinstva u toj zajednici.


Bajden zahteva novu pauzu u iseljenjima dok se delta soj koronavirusa širi\nLjudi drže transparente tokom okupljanja u znak protesta zbog iseljavanja iz kuća, u Bostonu, 9. juna 2021.\nAmerički predsednik Džo Bajden pozvao je u ponedeljak na novu zabranu iseljenja kako bi se sprečio novi talas beskućnika, dok zemljom vlada zarazni delta soj koronavirusa.\nDan nakon što je istekao moratorijum na iseljenje širom zemlje, Bajden je priznao da administracija nema zakonska ovlašćenja da pomogne zakupcima da ostanu u iznajmljenim domovima.\nTo Beloj kući ostavlja nekoliko alata za rešavanje pitanja koje bi moglo da utiče na milione porodica nakon što je rano u nedelju istekao jedanaestomesečni moratorijum koji su odredili američki Centri za kontrolu i prevenciju bolesti (CDC).\n"S obzirom na sve veću hitnost suzbijanja širenja delta varijante", Bajden je zatražio od CDC-a da razmotri "novi, 30-dnevni moratorijum na iseljenje-usredsređen na okruge sa velikom ili značajnom stopom slučajeva, radi zaštite zakupaca", saopštila je Bela kuća.\nMeđutim, direktorka CDC -a Rošel Valenski "nije mogla da pronađe zakonska ovlaštenja za novi, ciljani moratorij na iseljenje", navodi se u saopćenju.\nPredsednik je takođe pozvao državne i lokalne vlasti "da produže ili uvedu moratorijume na iseljenja najmanje u naredna dva meseca", pridružujući se nekolicini koje su postavile takvu zaštitu.\nNamera je bila da se zabrana u celoj zemlji produži do septembra, ali je nedavna presuda Vrhovnog suda propisala da mora prestati da važi ranije ako je Kongres ne obnovi.\nMeđutim, poslednji napor demokratskih poslanika nije uspeo.\nBela kuća je uputila vladine agencije da učine sve što mogu kako bi sprečile iseljavanje imovine u federalnim programima ili uz federalne garancije zajma.\nBajden je takođe pozvao državne i lokalne vlade da brzo pošalju hitnu pomoć u milijardama dolara kako bi zakupci ostali u svojim domovima.\nSekretarijat za finansije saopštio je da je od juna samo tri milijarde dolara pomoći stiglo domaćinstvima od 25 milijardi dolara poslatih državama i lokalnim zajednicama početkom februara.\nOko 21,5 milijardi dolara je dostupno u drugom krugu finansiranja, ali neće se koristiti sve dok se ne potroši prvih 25 milijardi dolara.\nZa razliku od druge pomoći povezane s pandemijom koja je distribuirana iz Vašingtona, poput provera stimulansa, države, okruzi i gradovi bili su odgovorni za izgradnju programa za dodelu pomoći namijenjene zakupcima.


Siniša Mali: Za dve godine uslovi da se izmesti Železnička stanica - Gradjevinarstvo.rs\n27.02.2015. | Tanjug\nGradonačeolnik Beograda Siniša Mali očekuje da se za dve ili dve i po godine mogu stvoriti uslovi da se postojeća Železnička stanica izmesti na novu lokaciju.\n- Mislim da smo sada prvi put blizu, imamo jasnu viziju, strategiju i jasne korake kako da dođemo do toga da „Prokop“ konačno proradi – rekao je Mali nakon potpisivanja protekla o saradnji Grada Beograda i „Železnica Srbije“.\nNavodeći da je „Prokop“ veoma važan za Beograd, on je podsetio da je nekadašnji gradonačelnik glavnog grada Branko Pešić 1974 . godine potpisao Sporazum sa republikom oko premeštanja postojeće Železničke stanice na novu lokaciju. Prema njegovim rečima, prošlo je više od 40 godina, a to se još uvek nije desilo.\n„Ugovor koji ima direktor ’Energoprojekta’ kaže da će 26. januara sledeće godine ili recimo 1. februara biti završeni radovi na kolosecima kako bi stanica ’Prokop’ bila funkcionalna za saobraćaj“, dodao je on. Ukazuje da na „Železnicama“ ostaje da zajedno sa CIP-om i ministarstvom ubrzaju rad na staničnoj zgradi, odnosno na projektu stanične zgrade.\n- To kada završimo, a neka završimo projekat do kraja godine, možemo da krenemo sledeće godine u izgradnju, tako da se za dve, dve i po godine od danas mogu stvoriti uslovi da se konačno postojeća Železnička stanica izmesti na ovu lokaciju i da imamo jedan potpuno novi sistem u Beogradu – rekao je Mali.\nOn je podsetio da je više puta rekao da je osim izmeštanja Železničke stanice vrlo važno i da se izgradi nova autobuska stanica koja će biti smeštena u Bloku 42. Podsećajući da će se tako na jednoj lokaciji naći autobuska i Železnička stanica Novi Beograd, on je istakao da će to biti jedinstven sistem.\nPrema njegovim rečima, to je pravi način da se napravi sinergija između „Železnica Srbije“ i Grada Beograda, a sve u korist građana i poboljšanja kvaliteta saobraćaja i transporta.


Legalizacija kanabisa u medicinske svrhe - Ozonpress :: internet portal\nLEGALIZACIJA KANABISA U MEDICINSKE SVRHE – predavanje\nUdruženje „LEKALIZACIJA SRBIJE“ mesecima sprovodi javnu kampanju na svim nivoima kao podršku zvaničnom zahtevu za promenu zakonskih regulativa i legalizaciji kanabisa u medicinske svrhe.\nKanabis, medicinski i naučno dokazano mnogim dostupnim studijama, leči upravo najteže bolesti za koje zvanična medicina nema odgovor. Posetioci će moći da se posavetuju sa lekarima – učesnicima tribine, kao i da se pridruže udruženju i njegovoj daljoj borbi za zdravlje i život. Učestvuju: Dr Predrag NIKOLIĆ, klinički farmakolog i čovek koji se izlečio uljem kanabisa, Antonije KOVAČEVIĆ, predsednik udruženja i novinar, Biljana CINCAREVIĆ, naša poznata slikarka i jedna od prvih aktivistkinja u ovoj oblasti, Mladen NIKOLIĆ, koautor zakona o psihoaktivnim supstancama i Mirjana TOMIĆ, filmski i TV producent, generalni sekretar udruženja.\nSreda 10.jun 2015. Velika sala u 19:30\nPoreklo 08/06/2015 u 22:49 Odgovorite\nZa! U ovoj unazadjenoj zemlji u kojoj ljudi nemaju elementarna prava, vlast bi bar mogla toliko da udostoji bolesne ljude i njihove najblize i pruzi im poslednju nadu, a ne da u svoj toj nesreci i jadu ljudi jure po internetu Albance, Makedonce, Hrvate i ostale koji ih uz to deru, i jos da strepe od policije, carine, prevaranata…\nNapalm 09/06/2015 u 05:53 Odgovorite


Aktuelno 10. Decembra 2013.\n10. decembar – Jedinstvena prilika da se podigne glas!\nDanas, 10. decembra 2013. godine, a povodom Međunarodnog dana ljudskih prava, aktivistkinje, aktivisti, građanke i građani su organizirali protestni marš “Ljudska prava VANI! na…\nAktuelno 8. Decembra 2013.\nNjemački predsjednik Gauck ne ide u Soči\nStop kršenju prava LGBT osoba! Predsjednik Savezne Republike Njemačke Joachim Gauck neće prisustvovati Olimpijskim igrama u Sočiju u februaru 2014. godine, izvještavaju njemački mediji….\nAktuelno 6. Decembra 2013.\nLGBT korner u biblioteci Centra za ljudska prava Univerziteta u Sarajevu\nOtvaranje LGBT kornera u biblioteci Centra za ljudska prava Univerziteta u Sarajevu (Zmaja od Bosne 8) biće upriličeno u petak, 13.12.2013, 11h. LGBT korner će ponuditi studentima i…\nAktuelno 5. Decembra 2013.\nBolest kao sramota\nPovodom Međunarodnog dana borbe protiv AIDS-a Bauk HIV-a i dalje kruži planetom Do danas tretman za potpuno izlječenje od AIDS-a nije još razvijen, ali…\nAktuelno 4. Decembra 2013.\nZašto LGBT osobe u BiH ne prijavljuju nasilje?\nIzvor: Deutsche Welle Uprkos dobrom zakonskom okviru, nasilje i diskriminacija nad LGBT osobama u BiH se još ne kažnjava na sudovima. Dok je zakon…\nPoziv na protestni marš za Međunarodni dan ljudskih prava – LJUDSKA PRAVA VANI!\nMeđunarodni dan ljudskih prava obilježava se 10. decembra na dan potpisivanja Univerzalne deklaracije o ljudskim pravima 1948. godine kada je priznato pravo svih ljudi…\nPres konferencija, dodjela nagrade i promocija knjige Bobana Stojanovića\nPOZIV na pres konferenciju, dodjelu nagrada i promociju knjige 12.12.2013. u 18h Art kino Kriterion, Obala Kulina bana 2 Poštovane novinarke, novinari, prijateljice i…\nAktuelno 3. Decembra 2013.\nKonkretni koraci u radu nastavnog i stručnog osoblja sa LGBT učenicima_cama u srednjim školama\nU Sarajevu je prošlog vikenda, 30.11. i 1.12.2013. u hotelu Sarajevo, održan trening pod nazivom (R)edukovanje homofobije i transfobije u srednjim školama u Bosni…\n“18+ KNJIGA O NEŠTO DRUGAČIJIM MUŠKARCIMA”\nRadosno najavljujemo novu knjigu i pozivamo Vas na njenu promociju u petak, 13.12.2013, od 22h (lokaciju promocije saznaćete pošto se prijavite na mail: jozo@soc.ba). Sarajevski otvoreni…\nAktuelno 2. Decembra 2013.\nTuzla: Direktna diskriminacija LGBT osoba u školi\nSarajevski otvoreni centar najoštrije osuđuje poticanje na diskriminaciju LGBT osoba i neprofesionalno ponašanje zaposlenih u Katoličkom školskom centru „Sveti Franjo“ u Tuzli, u kojem…\nU narednom periodu nas očekuje nekoliko važnih događaja povodom Međunarodnog dana ljudskih prava koji se obilježava se 10. decembra na dan potpisivanja Univerzalne deklaracije…\nAktuelno 29. Novembra 2013.\nPeti Međunarodni festival LGBT filma Merlinka, kako su saopštili njegovi organizatori, biće održan od 12. do 16. decembra u Velikoj sali Doma omladine Beograda….


UN: Preti rast broja ekstremno siromašnih na 1,0 milijardu\nTeški dugoročni efekti pandemije Kovid-19 mogli bi da gurnu još 207 miliona ljudi u ekstremno siromaštvo, čime bi ukupan broj premašio jednu milijadu do 2030. godine, prema danas objavljenim podacima Programa Ujedinjenih nacija za razvoj ( UNDP ).\nTakvo kretanje, međutim, nije neizbežno, jer bi usmeravanje niza investicija na postizanje ciljeva održivog razvoja ( SDG ) omogućilo da se 146 miliona ljudi izvučce iz krajnjeg siromaštva u poređenju sa sadasnjim Kovid-19 >> Pročitaj celu vest na sajtu Radio Televizija Vojvodine << trendom, navodi se u dokumentu objavljenom na zvaničnom veb sajtu UN.\nStudija procenjuje uticaj različitih scenarija oporavka od Kovida na ciljeve održivog razvoja, kao i višedimenzionalne efekte pandemije tokom sledeće decenije.\n"Osnovni Kovid" scenario, zasnovan na sadašnjim stopama smrtnosti i najnovijim projekcijama globalnog rasta Međunarodnog monetarnog fonda (MMF), pokazuje da bi do 2030. godine još 44 miliona ljudi moglo da padne u ekstremno siromaštvo u odnosu na razvojnu trajektoriju sveta pre pandemije.\nPrema najgorem scenariju, koji podrazumeva spor i dug oporavak, korona će verovatno gurnuti dodatnih 207 miliona ljudi u ekstremno siromaštvo do 2030. i povećati broj siromašnih žena za 102 miliona u poređenju sa osnovnom trajektorijom, navodi se u izveštaju.\nOvaj scenario, nazvan "Visoka šteta", predviđa da će 80 posto posledica ekonomske krize izazvane Kovidom trajati i do deset godina zbog gubitka produktivnosti, sprečavajući potpuni oporavak putanje rasta zabeležen pre pandemije.\nStudija takođe otkriva da bi usmeravanje seta SDG investicija u programe socijalne zaštite, u upravljanje, digitalizacijiu i zelenu ekonomiju tokom naredne decenije moglo ne samo da spreči porast ekstremnog siromaštva, već i da utiče na to da se nadmaši linija svetskog rasta iz perioda pre pandemije.\nOvaj ambiciozan, a izvodljiv „ SDG impuls“ scenario izvukao bi 146 miliona ljudi iz ekstremnog siromaštva, smanjio rodni jaz u siromaštvu i broj žena koje žive u siromštvu za 74 miliona, čak i uz sadašnje negativne efekte pandemije, piše u izveštaju UNDP .\nRadio Televizija Vojvodine: U Kini porast broja zaraženih sidom među starijima\nBlic: KORONA POVEĆAVA EKSTREMNO SIROMAŠTVO Brojka bi mogla da dostigne i milijardu do 2030.


Ivana Talijan, učenica Palanačke gimnazije pobednik takmičenja "Slavoslov"\nTakmičenje u besedništvu održano je u Smederevu, a pored Ivane, učestvovao je i Jovan Stojanović, učenik prvog razreda Palanačke gimnazije.\nNa takmičenju u besedništvu pod nazivom „Slavoslov“ koje organizuje Crkvena opština Smederevo, Ivana Talijan, učenica trećeg razreda Palanačke gimnazije je u konkurenciji od preko 70 takmičara iz 11 srednjih škola osvojila prvo mesto.\nOve godine tema je bila citat iz Biblije, a Ivani to očigledno nije predstavljalo problem da osmisli govor koji će privući pažnju i publike i žirija na finalu održanom u Hramu Svetog Georgija u Smederevu.\nPored Ivaninog izuzetnog upeha, još jedan učenik gimnazije je imao zapažen nastup na smotri besednika upravo zbog činjenice da je bio najmlađi takmičar ovogodišnjeg „Slavoslova“. Njegovo ime je Jovan Stojanović, a on je pred mnogobrojnom publikom govorio o besmrtnosti.\nVeroučitelj Mirko Savić, koji je bio mentor Ivani i Jovanu i čiju pomoć su imali tokom čitavog takmičenja koje traje od novembra prošle godine, kaže da je „Slavoslov“ najprestižnije takmičenje tog karaktera u zemlji i da je ovaj uspeh veoma važan, a da su njihovi nastupi odlična prezentacija Palanačke gimnazije.\nUčenici i veroučitelj kažu da rezultata ne bi bilo bez svesrdne pomoći svih profesora iz gimnazije, a prvenstveno profesora Žarka Karadžića koji je, kažu, bio velika podrška i motivator od samog početka takmičenja pa do finala.


"Divan" momak: Dečko Halsey, G-Eazy konzumirao droge pa se tukao po Švedskoj! - Famoza.net\n05/05/2018 Vladimir (Famoza.net) 869312 Commentshttps%3A%2F%2Fwww.famoza.net%2Fdivan-momak-decko-halsey-g-eazy-konzumirao-droge-pa-se-tukao-po-svedskoj%2F%22Divan%22+momak%3A+De%C4%8Dko+Halsey%2C+G-Eazy+konzumirao+droge+pa+se+tukao+po+%C5%A0vedskoj%212018-05-05+09%3A43%3A06Vladimir+%28Famoza.net%29http%3A%2F%2Fwww.famoza.net%2F%3Fp%3D86931\nHalsey ne proputa priliku da pohvali svog dečka, repera G-Easyja sa kojim je već neko vreme u vezi, ali ovaj momak ima jako ozbiljnih problema koji su ga sad koštali i zatvora u inače vrlo tolerantnoj Švedskoj.\nKako se mediji preneli, a kako je sad potvrdila i lokalna policija. G-Eazy je bio uhapšen u Stokholmu zbog posedovanja droge, tuče sa obezbeđenjem i opiranje hapšenju. Njemu je već i ekspresno suđeno tako da je dobio kaznu od 10.000 dolara, da plati radniku obezbeđenja oko 1000 dolara a oslobođen je uslovno, što znači da ako ponovo nešto slično, završiće u zatvoru!\nU momentu incidenta sa njim je bila i Halsey pa se pitamo kako ona reaguje na sve ovo jer je njenom dečku očigledno potrebna pomoć dok ne bude prekasno. Mi se makar nadamo da njegov primer govori zašto nikad ne treba konzumirati narkotike – to je odlika razmaženih slabića nesposobnih da žive u svojoj stvarnosti a G-Eazy zaista sebi može da priušti sve što poželi.\nJezivo: Momak upao na scenu na koncertu Taylor…\nPročitajte još „Crno srce“: Ariana Grande se šali sa fandomom na Twitteru, sa Halsey razmenjuje poruke o novoj muzici!\nAriana Grande otvara ovogodišnji Billboard Music Awards, objavila još jedan video za “No Tears Left To Cry”!\n2 thoughts on ““Divan” momak: Dečko Halsey, G-Eazy konzumirao droge pa se tukao po Švedskoj!”\n27/01/2019 at 14:47\nJao vi mu kazete nemate svoj pa komentarisete njegov zivot, ne znate ni sta se liku desava u zivotu, kao da ostali poznati ne konzumiraju drogu i Bog zna sta, nije to tako lako znas


Mićunović: SNS da se izvini žrtvama fašizma zbog stranačkog objekta u nekadašnjem logoru | Autonomija\nMićunović: SNS da se izvini žrtvama fašizma zbog stranačkog objekta u nekadašnjem logoru\n"Postoje mesta koja se poštuju, njihovo korišćenje u propagandne svrhe je ruganje žrtvama"\nPoslanik Demokratske stranke (DS) Dragoljub Mićunović je danas pozvao vladajuću Srpsku naprednu stranku (SNS) da se izvini javnosti zbog „korišćenja prostorija nekadašnjeg logora Staro sajmište u propagandne svrhe i ruganja žrtvama fašizma i nacizma“.\nPovodom 27. januara, Međunarodnog dana sećanja na žrtve Holokausta, Mićunović je u saopštenju ocenio da je korišćenje prostorija nekadašnjeg nacističkog logora u stranačke propagandne svrhe „bacanje u zaborav svih zločina, fašističkih ideologija i režima tokom dvadesetog veka, koji moraju biti stalno u sećanju“.\n„Zato moraju da postoje mesta koja se poštuju. Korišćenje svih tih prostora u propagandne svrhe, a vidim da SNS tu ima svoje odbore, predstavlja devastiranje tog mesta i ruganje tim žrtvama. Zbog toga mislim da je veoma važno da se javnost uzbudi i da se umesto arogantnog odgovora, izvine svi koji su upotrebili taj prostor u propagandne svrhe“, kazao je Mićunović, prenela je DS.\nOn je ocenio da je „problem totalitarizma što misli da sme i može sve“.\n„Sadašnja vlast je potpuno opsednuta jednim takvim osećanjem da tiranijom većine u parlamentu i svojim ponašanjem, apsolutno može ono što drugi ne mogu. Nema veće opasnosti za svaku vlast nego kad uobrazi da može i sme sve„, rekao je funkcioner Demokratske stranke.\nPovodom izveštaja medija, uz fotografije, da je SNS pred martovske izbore u Beogradu otvorila kancelariju u prostoru nekadašnjeg logora Staro sajmište, predsednik SNS i šef države Aleksandar Vučić je ove nedelje izjavio da ne zna za to i da će se izviniti ako je neko „bilo šta pogrešio“.


Rastu šanse "Orlova" - Rumuni desetkovani na Srbiju! - Sportske.net\nGol koji je Aleksandru Maksim postigao duboko u sudijskoj nadoknadi jučerašnjeg duela u Vilnjusu ostavio je Rumuniju u trci za prvo mesto u Grupi 4 Lige C Lige nacija, ali bi već u nedelju Srbija mogla da im potpiše presudu.\n"Orlovi" nakon pobede nad Crnom Gorom vode u Grupi 4 sa sedam osvojenih bodova, dva više u odnosu na Rumune, pa nije teško zaključiti da će pobeda izabranika Mladena Krstajića praktično značiti i kraj borbe za prvo mesto na tabeli i plasman u višu diviziju.\nDa Rumunima neće biti lako bilo je jasno odmah nakon utakmice u Vilnjusu. Strelac vodećeg gola za komšije Aleksandru Čipčiu "požuteo" je u 45. minutu, a Pol Anton nešto ranije. Obojici je pretila suspenzija zbog ranije dobijenih javnih opomena, tako da selektor Kozmin Kontra neće moći da računa na njih dvojicu za duel sa Srbijom.\nKada se tome doda da zbog povreda Kontra ne računa na Vlada Kirikeša i Konstantina Budeskua, jasno je da će Rumuni ući u nedelju utakmicu sa ozbiljnim kadrovskim problemima.\nKozmin Kontra će tako morati da "pretumbava" vezni red i da se oslanja na iznuđena rešenja. Junak meča u Vilnjusu Aleksandru Maksim verovatno će delovati kao zamena za imenjaka Čipčiua, dok će Nikusor Banku biti prekomandovan iz odbrane u vezni red da bi se nadomestio izostanak Pola Antona. Upražnjeno mesto kraj leve aut linije popuniće Alin Toska.\nUtakmica 4. kola Grupe 4 Lige C u Ligi nacija između Rumunije i Srbije igra se u nedelju od 15 časova. Prvi međusobni susret dveju selekcija u sklopu novoformiranog takmičenja završen je remijem (2:2).


Bogat program otvaranja Delta Planeta tokom cijelog vikenda – Fokus.ba\nBogat program otvaranja Delta Planeta tokom cijelog vikenda\nPosebna pažnja je posvećena zabavi za cijelu porodicu, pa će se u Delta Planetu naći i najsavremeniji bioskop sa 6 bioskopskih sala i najsavremenijom bioskopskom tehnologijom, kao i dječija igraonica na 300m2\nZagrijavanje pred otvaranje šoping mola Delta Planet počinje 21. marta u 14 sati koncertom Željka Joksimovića ispred objekta. Istog dana od 15 sati vrata šoping mola biće otvorena za sve posjetioce koji će imati priliku da, osim u šopingu, uživaju u bogatom zabavnom programu tokom cijelog vikenda. Očekuju ih različite akcije, popusti, pokloni, iznenađenja, nastupi youtubera, Sambanse, koncert Viva Voxa itd…\nBogat program pripremljen je za cijelu porodicu. Najmlađi posjetioci moći će da uživaju u posjeti mađioničara i u radionici balona, nastupiće hor Vrapčići, organizovaćemo karaoke, bojenje majica, besplatno slikanje i još mnogo toga.\nDelta Planet Banjaluka predstavlja novu planetu šopinga i zabave za sve generacije. Ovaj jedinstveni objekat, svojom veličinom, ponudom i ambijentom privući će kupce iz cijele Banjalučke regije, a veliki broj modnih brendova će se prvi put pojaviti na tržištu Republike Srpske i BiH.\nPosebna pažnja je posvećena zabavi za cijelu porodicu, pa će se u Delta Planetu naći i najsavremeniji bioskop sa 6 bioskopskih sala i najsavremenijom bioskopskom tehnologijom, kao i dječija igraonica na 300m2.\nŠoping mol se nalazi na adresi Bulevar srpske vojske 8, Banja Luka. Projekat vrijedan 70 miliona eura realizuje beogradska kompanija Delta Real Estate, koja posluje u okviru Delta Holdinga.\n#banja luka#delta planet


Istovremeno je porasla i neto imovina dobrovoljnih penzijskih fondova, i to 1,1 odsto u odnosu na prvi ovogodišnji kvartal, tako da je na kraju drugog tromesečja dostigla sumu od 45,1 milijardu dinara. To je, recimo, u odnosu na 2016. godinu za skoro dva i po puta više.\nOčigledno je da pandemija virusa korona, koja je poljuljala mnoge privrede ove godine, nije bitno uticala na dobrovoljno penzijsko osiguranje, pa je obezbeđivanje dodatnih sredstava za stare dane i dalje bitna stavka u budžetima dosta građana.\nPrivatnu penziju u Srbiji danas uplaćuje 203.039 ljudi. Najviše je korisnika od 40 do 60 godina, a prosečna uplata je oko 4.000 dinara mesečno.\nU dobrovoljne penzijske fondove mogu uplaćivati pojedinci, za sebe i druge, kao i poslodavci za svoje zaposlene. Po analizi centralne banke, u drugom ovogodišnjem kvartalu 42 odsto uplata bile su individualne, 34 odsto su uplate poslodavaca za svoje zaposlene, dok se 24 odsto odnosi na uplate preko penzijskih planova.\nMlade generacije sve češće razmišljaju da li će moći da opstanu sa sumom koja im u budućnosti bude stizala od PIO fonda, zbog čega se u sve većem broju odlučuju za privatne penzije, odnosno članstvo u nekom od dobrovoljnih penzijskih fondova, kako bi deo svojih prihoda izdvajali kao štednju za starost.\nVisina penzije zavisi od prinosa koji ostvaruju penzijski fondovi, a prinos fondova za drugi kvartal ove godine je bio nešto manji, oko tri odsto. Međutim važno je reći da se ne gleda prinos za jednu godinu već prosečni za ceo period uplate. Treba istaći i da je prethodnih godina bilo fondova i sa prinosima većim od devet odsto.\nNa na primeru prinosa od pet odsto godišnje, za uplate od 2.000 dinara mesečno tokom 25 godina, isplata bi na mesečnom nivou tokom 20 godina iznosila 7.483 dinara. Po istom ovom principu, ako je prinos fonda devet odsto, svakog meseca građani bi tokom 20 godina primali penziju od 18.186 dinara.\nPrinosi fondova na godišnjem nivou zavise od izvora u koje ulažu novac bilo da su to obveznice, akcije ili kamate u banci.\nKako postati član penzijskog fonda\nNajpre treba pronaći siguran fond, a dobro je da znate i to da ukoliko niste zadovoljni poslovanjem fonda koji ste odabrali možete ga promeniti.\nNakon prikupljanja informacija o pravima i obavezama, sledi potpisivanje ugovora o članstvu i plaćanje naknada - prilikom uplate penzijskih doprinosa (najviše 3 odsto vrednosti uplate) i za upravljanje dobrovoljnim penzijskim fondom (do dva odsto vrednosti imovine fonda na godišnjem nivou).\nSve je češća praksa da roditelji počnu sa štednjom za svoju decu odmah po njihovom rođenju, jer uplate u dugom vremenskom periodu mogu da obezbede pristojne prihode za penziju.\nSuma koja se uplaćuje je na dobrovoljnom niovu, kao i tempo uplate, a najranije godine da se zvanično postane penzioner u Srbiji su 58, pa je to od 2011. godine i donja starosna granica za povlačenje sredstava koje ste uplaćivali u privatni fond.


DATA CENTRI I IT INFRASTRUKTURA | SITO\nTržišna konkurentnost i zahtevi klijenata da „non-stop“ pristupaju podacima nameću kompanijama i institucijama sve veća ulaganja u IT infrastrukturu. Tako odluke o Data centrima ulaze u sam vrh prioriteta svih organizacija koji rade, ili nameravaju da rade posao sa velikim brojevima (podataka, informacija, iznosa, dokumenata, klijenata…). Brza, laka za korišćenje, jeftina i uvek raspoloživa IT infrastruktura… kako udovoljiti svim ovim zahtevima od kojih zavisi sudbina vašeg poslovanja? Stvari se komplikuju, neprekidnost vaših poslovnih procesa zavisi od fizičke infrastrukture (napajanje, hlađenje, kabliranje), servera, komunikacione opreme i naravno aplikativnih programa, a stalno je ugrožavaju ljudski faktor i slaba servisna podrška.\nOvakva i slična pitanja su razlog zbog koga smo vas pozvali na stručnu konferenciju „DATUM – Data centri i IT infrastruktura”, drugu po redu na ovu temu. Vaši i naši gosti-domaćini su čelnici vodećih kompanija zaduženih za infrastrukturu na domaćoj sceni: SchneiderElectric Srbija,Optronics, Panduit, Conteg, Socomec, Enel PS, Sion Net, Logo, Tehnounion, Vesimpex, …\nKonferencija je, prevashodno, namenjena finansijskom sektoru, velikim državnim organizacijama, telekomunikacionim operaterima i Internet sektoru, srednjim i velikim preduzećima. Ovogodišnji DATUM okuplja preko 250 poslovih ljudi iz cele zemlje – dolaze generalni direktori, IT direktori (CIO), tehnički direktori, direktori finansija (CFO), ukratko svi koji odlučuju. Kao jedinstven skup ove vrste, DATUM će ponuditi odgovore na pitanja: (1) Kako da obezbedite kontinuitet poslovanja? (2) Kako da ostvarite energetsku efikasnost (Green Datacentre)? (3) Kako da umanjite rizike na fizičkoj infrastrukturi?\nOčigledno je da izdaci za Data centre u Srbiji rastu u poslednjih par godina. Svake godine se realizuje nekoliko investicija, koje se mere milionima evra – svaka. U nekoliko narednih godina, srpsko tržište Data centara i fizičke infrastrukture će rasti, svakako brže od proseka ukupnog IT tržišta, što je karakteristično za segmente sa niskom osnovicom. Naš skromni doprinos kretanju u pravom smeru predstavlja organizovanje ove konferencije, u čijem radu učestvuju čuveni ponuđači data centara i infrastrukture u Srbiji. Svaki od naših partnera objasniće vam kako da svoje poslovanje učinite stabilnijim i efikasnijim, potkrepljući to najboljim primerima iz dosadašnje prakse. Iskreno im zahvaljujemo na tome što su naš skup prepoznali kao priliku da prikažu svoja najbolja rešenja za data centre i infrastrukturu.\nSvim prisutnima želimo da konferencije DATUM 2015 bude prilika za nova saznanja, korisne susrete i razmenu iskustava u poslovanju. Jednom rečju – da bude prilika da se unapredi poslovanje.


Jeremić: Kad bi dijalog danas bio prekinut i uslovi ostali isti, ne bismo izašli na izbore - Radio Sto Plus\nJeremić: Kad bi dijalog danas bio prekinut i uslovi ostali isti, ne bismo izašli na izbore\nPredsednik Narodne stranke Vuk Jeremić izjavio je da će ta stranka učiniti "sve što može" da izborni uslovi budu poboljšani ali da je danas bliža oceni da na kraju procesa neće biti uslova za učešće na izborima.\nOn je najavio da će Narodna stranka učestvovati na lokalnim izborima u Negotinu, zakazanim za 17. oktobar, navodeći da će to biti „pokazna vežba na kojoj će se jasno videti kakvi su izborni uslovi“.\n„Detaljno ćemo pratiti i dokumentovati sve što vlast radi u vezi sa izborima u Negotinu i to u realnom vremenu predstavljati evropskim posrednicima. SNS deluje na osnovu predatorskog instinkta i očekujem da ćemo u Negotinu videti sve što smo videli i na prethodnim lokalnim izborima. Drugim rečima, to će biti dobar eksperiment i pokazna vežba u ključnom trenutku“, rekao je Jeremić za televiziju N1.\nKomentarišući nastavak dijaloga vlasti i opozicije o izbornim uslovima uz posredovanje EU, Jeremić je rekao da je Narodna stranka uputila amandmane na dokument evropskih posrednika i da će učestvovati u nastavku dijaloga 17. septembra i 18. septembra.\n„Danas smo mnogo bliži tome da na kraju procesa neće biti uslova za učešće na izborima, ali ćemo učiniti sve što možemo da izborni uslovi budu poboljšani, kako bismo imali čistu situaciju prilikom odlučivanja, znajući da u tom procesu nismo počinili nijedan faul. Kada bi dijalog danas bio prekinut i stvari ostale kakve su danas, mi svakako ne bismo učestvovali na izborima“, rekao je Jeremić.\nOcenio je da ukoliko ne bude uslova za slobodne i poštene izbore, neće biti ni izbora i dodao da promena može doći „isključivo zajedničkim naporima opozicije“.\n„To znači mnogo više od onoga u junu 2020. godine, kada je opozicija imala pasivan stav bojkota. To vreme je iza nas i Narodna stranka smatra da ponavljanje onoga što se desilo prošle godine ne bi bilo dovoljno“, naveo je Jeremić.\nPredsednik Narodne stranke je ocenio da opozicija „verovatno nikada neće dobiti aktivnu podršku“ Evropske unije za smenjivanje predsednika Srbije Aleksandra Vučića, ali i dodao da joj to „nije ni potrebno“ jer će „Vučićev režim smeniti uz podršku gradjana Srbije.\n„To uprošćeno izgleda: ‘Nećete litijum, a hoćete podršku Evrope – e pa ne može i jedno i drugo’. Ono što je realnije je da EU prestane da aktivno podržava Vučića, slično kao što prstom nisu mrdnuli 2012. godine kada je prethodni put menjana vlast u Srbiji, i to će nam biti dovoljno“, rekao je Jeremić.\nOcenio je da je Vučić Srbiju pretvorio u „El Dorado za nemačke kompanije“, ali ne i za srpske radnike, i dodao da ne vidi „nijedan razlog zbog kojeg nemačka kancelarka Angela Merkel ne bi podržala vlast koja se tako servilno odnosni prema interesima Nemačke“.\n„Nemačke kompanije su u Srbiju došle u ogromnom broju i dobile su subvencije bez presedana koje im omogućavaju profit kakav ne mogu da ostvare na drugim mestima, koji potom izvlače iz Srbije“, rekao je predsednik Narodne stranke.\nJeremić, koji je i bivši ministar spoljnih poslova Srbije, ocenio je da poruke koje će u Beogradu uskoro doneti predsednica Evropske komisije Ursula fon der Lajen „neće biti muzika za uši“ onih koji gaje nadu da će EU učiniti dramatičan korak koji bi stvari popravio nabolje kada je reč o demokratiji i vladavini prava u Srbiji.\n„Danas je politički, ekonomski i geostrateški interes ‘mejnstrim Evrope’ čiji je Nemačka ključni deo, takav da Balkan posmatra kao bezbednosnu zonu u kojoj bi mogli da ostvare i posebne ekonomske interese, a ne kao prostor koji bi u relativno bliskoj budućnosti mogao da bude integrisan u EU. S tim u vezi je i podrška Vučiću konstanta evropske politike u prethodnim godinama“, rekao je Jeremić.


DW: Tramp je u Siriji potučen na svim frontovima | Novosti.RS\n20. 10. 2019. u 21:25\nAmerički partneri zbunjeni su postupcima predsednika SAD Donalda Trampa u vezi sa Sirijom gde jača uticaj Rusije i Irana, piše u analizi Dojče vele, čiji sagovornici ocenjuju da šef Bele kuće nema strategiju za Siriju.\nTramp je najpre povukao trupe iz Sirije i omogućio tursku ofanzivu, da bi zatim pretio turskom predsedniku Redžepu Tajipu Erdoganu sa kojim sa potom dogovorio.\nTramp se, ocenjuje DW, ponaša nonšalantno kada se pomene situacija na severu Sirije. U četvrtak je uporedio borbe turske vojske i kurdskih trupa sa dečijom svađom.\n"Ponekad morate da ih pustite da se malo biju, a onda ih razdvojite", rekao je Tramp pred fanovima u Teksasu.\nPročitajte još: Tramp: Erdogan mi je rekao da želi da prekid vatre funkcionše\nOd početka turske invazije poginulo je gotovo 500 ljudi, među njima blizu 100 civila, prenosi Sirijska opservatorija za ljudska prava. Drugi izvori tvrde da je skoro 300.000 ljudi moralo da napusti svoje kuće. UNICEF veruje da je ugroženo snabdevanje vodom za 400.000 ljudi. Ali Tramp govori o “dečijoj svađi“, navodi DW.\nPa ipak, nedugo pošto je turska vojska otpočela napad, Tramp je pretio Erdoganu sankcijama i totalnim uništenjem ekonomije. A sada je odustao od sankcija, jer je njegov potpredsednik Majkl Pens u Ankari ispregovarao petodnevni prekid vatre.\n"To je navodno rešenje problema koji je sam izazvao", kaže za DW Frensis Braun iz Fondacije Karnegi.\n"Preti sankcijama Turskoj zbog ofanzive za koju su u Ankari mislili da imaju zeleno svetlo Vašingtona", kaže ona.\nU političkim krugovima se priča da Tramp uopšte nije konsultovao vojne stručnjake pre nego što je povukao američke trupe iz Sirije.\n"Može se reći da nema ozbiljne strategije. Nadležni će morati da požure kako bi sačinili neku strategiju", kaže Miajkl Sing, šef vašingtonskog Instituta za bliskoistočnu politiku i bivši savetnik državnih sekretara.\nStručnjaci su saglasni da je ogromna šteta već učinjena. Tramp je sa jedne strane ostavio Kurde na cedilu, a sa druge Erdogana u jednom pismu pozvao da se “ne pravi važan“ i da “ne bude budala“.\n"Protivnici SAD često govore da je naša zemlja nepouzdan partner. Sada smo to sami dokazali", kaže Frensis Braun.\nTrampova administracija je ranije donela strategiju za Siriju koja je imala tri važna cilja - pobediti Islamsku državu, smanjiti uticaj Irana i izboriti se za promene režima u Damasku povoljne po SAD, podseća Dojče vele.\n"Novi razvoj će možda voditi ponovnom jačanju Islamske države", kaže Sing za DW i nastavlja: "Razvoj svakako jača poziciju Irana u Siriji. SAD će verovatno imati sve manje uticaja na politički dogovor. Dakle, poraženi smo u sve tri tačke".\nU petak je u "Vašington postu" osvanuo članak vođe republikanskih senatora Miča Mekonela koji je povlačenje američkih trupa iz Sirije nazvao "teškom strateškom greškom". Time se, napisao je Mekonel, jačaju neprijatelji i slabe partneri SAD.\n"Američki ratovi su beskrajni jedino ako Amerika odbija da pobedi".\nNejasno je šta će se desiti nakon što se u utorak okonča petodnevni prekid vatre. Erdoganov režim tu pauzu razume samo kao priliku da se kurdski "teroristi" sasvim povuku iz pojasa širokog 440 i dubokog 32 kilometra.\nNa tom prostoru Ankara želi takozvanu bezbednosnu zonu u koju bi naselila milione sirijskih izbeglica koje su sada u Turskoj.\n"Spremni smo da se branimo. Nećemo prihvatiti okupaciju severne Sirije", rekao je on za lokalnu kurdsku televiziju.\nU utorak se Erdogan sastaje sa ruskim predsednikom Putinom, a stručnjaci i tu prepoznaju Trampov poraz, ocenjujući da je ruska pozicija u Siriji sve jača.\nлогика D/W пропагандне машине:страна војска се повукла,животи су сачувани-Трамп је потучен?!.......Јозеф Гебелс је био Немац,грешим?\nNije Tramp potucen vec radi pravu stvar vrati vojnike kuci Iz tudne zemlje gde nisu pozvani.Bravo Tramp,demokrati ce idalje da laju.


Potpredsednik Vlade Republike Srbije i ministar unutrašnjih poslova dr Nebojša Stefanović u razgovoru sa izvršnim direktorom Evropske agencije za graničnu i obalsku stražu (FRONTEKS) Fabrisom Leđerijem ocenio je da je upućivanje oficira za vezu FRONTEKS-a u Beograd, koji će imati mandat za sve države Zapadnog Balkana, jasan signal Evropske unije da postoji spremnost za dodatno jačanje već postojeće saradnje.\nMinistar Stefanović istakao je da će se Republika Srbija i Ministarstvo unutrašnjih poslova dodatno založiti da saradnja u narednom periodu bude još intenzivnija, sa više zajedničkih aktivnosti, a sve u cilju veće bezbednosti svih građana Republike Srbije i Evropske unije.\nIzvršni direktor FRONTEKS-a, Leđeri naglasio je važnost saradnje sa Republikom Srbijom i posebno pohvalio učešće u regionalnom sistemu ranog upozoravanja, kao i dostavljanje svih informacija posredstvom mreže za analizu rizika.\nStefanović i Leđeri konstatovali su visok stepen saradnje saradnje Ministarstva i Agencije, posebno u domenu analize rizika od migratornih kretanja.\nNa sastanku je ukazano da se radni aranžman sprovodi bez većih problema i da Ministarstvo unutrašnjih poslova učestvuje u akcijama kojima koordinira FRONTEKS, kao i da se u kontinuitetu sprovode sve aktivnosti predviđene regionalnim i IPA projektima gde ta Agencija učestvuje kao implementaconi partner.\nGovoreći o pristupnom procesu Republike Srbije u Evropsku uniju i ispunjenju aktivnosti iz Poglavlja 24 - pravda, sloboda i bezbednost, Stefanović i Leđeri složili su se da je Ministarstvo unutrašnjih poslova na doborm putu u ispunjavanju obaveza predviđenih evropskom agendom, ali i da je neophodno još dosta napora uložiti u narednom periodu što će zahtevati blisku saradnju MUP-a i Agencije za graničnu i obalsku stražu Evropske unije.\nNa sastanku je bilo reči i o unapređenju saradnje Ministarstva unutrašnjih poslova sa ovom specijalizovanom agencijom Evropske unije nakon usvajanja nove Uredbe Evropskog parlamenta i Saveta kojom je proširena nadležnost Agencije, kao i o unapređenju razmene informacija i projektnih aktivnosti.


Budva: Demokrate, URA, Prava i SNP zaključile sporazum, uslov odlazak Carevića i Radovića – Portal Luca\nBudva: Demokrate, URA, Prava i SNP zaključile sporazum, uslov odlazak Carevića i Radovića\nPoručuju da su protiv prijevremenih izbora, da ne pristaju na skraćenje mandata postojećeg saziva Skupšine opštine, te da konstituisanje lokalne vlasti mora biti uspostavljeno u cilju ispunjenja izbornih obećanja\nLideri buduvanskih odbora Demokrata Mijomir Pejović, Građanskog pokreta URA Božena Jelušić, Socijalističke narodne partije Krsto Rađenović i Prave Crne Gore Aleksandar Franeta potpisali su jutros sporazum o zajedničkom političkom djelovanju kojim je predviđeno da njihovih deset odbora neće učestvovati u radu parlamenta dok se dva čelna čovjeka Opštine i Skupštine opštine Marko Carević i Krsto Radović povuku sa svojih funkcija i “na taj način daju doprinos spušatanju naraslih političkih tenzija i pomognu uspostavljanju odgovorne i harmonične lokanlne vlasti”.\nPoručuju da su protiv prijevremenih izbora, da ne pristaju na skraćenje mandata postojećeg saziva Skupšine opštine, te da konstituisanje lokalne vlasti mora biti uspostavljeno u cilju ispunjenja izbornih obećanja koja su predstavili građanima u toku izborne kampanje 2020.\nPodsjećamo lokalni parlament broji 33 odbornika, pored deset odbornika novoformirane političkog saveza, Demokratski front ima 11, koalicija okupljena oko DPS –a 11, a SDP jednog odbornika.\nCarevićeva koalicija “Za budućnost Budve” brojala je nakon avgustovskih lokalnih izbora izbora 14 odbornika, ali su je napustili dva odbornika SNP i jedan Prve Crne Gore.\n“Potpisivanjem današnjeg sporazuma je način da se građanima vrati suverenitet nad lokalnu samoupravu. Zaista niko nema pravo da uzurpira pravo građanima da imaju lokalnu samoupravu. Nažalost, sve se češće čuje da se pojam budvanizacija ne odnosi samo na urbanizam, već i na vršenje vlasti koja se po pravilu uzurpira. Smatramo da je ovo način da se odblokiraju lokalne institucije i svoje mjesto URA vidi, kao neko ko je bio konstruktivna opozicija , a koja nije bila dio vlasti, da se vrtimo izvornim principima koje su 2016. u prvom naletu značile kvalitet za ovaj grad , a što bi trebalo da bude i danas, a nije“ poručila je Jelušić.\nPrema riječima Pejovića evidentno je da prethodnih godinu dana Budva ne ide onim smjerom kojim su građani tražili 30. avgusta.\n“Zbog toga smo danas potpisali ovaj sporazum i imajući u vidu sva dešavanja koja su preplavila opštinu Budva poslednjih mjeseci… jednu politiku destrukcije, politiku svađe i politiku sukobljavanja, želimo da zamijenimo jednim novim sporazumom koji bi otvorio vrata budućem političkom djelovanju u naredne tri godine. Ovo nije bijeg od izbora. Demokratska Crna Gora je jedini politički subjekt koji je na svim izborima održanim u ovoj godini ostvarivao konstantan politički rast i ako bi nekom odgovarali ti izbori, onda bi to bili mi. Ali, mi se u ovom slučaju ne vodimo uskopartijskim interesima već ostvarenju onoga što je interes građana Budve. Zato šaljemo snažnu pouku da ovi politički subjekti neće podržati skraćenje mandata SO, već da smo privrženi punom četvorogodišnjem mandatu u vršenju vlasti u opštini Budva“, kazao je Pejović.\nFraneta ističe da je Budva kao grad koji razvija elitni turizam došao u situaciju da već 15 mjeseci nema formiranu vlast.\n“U sadašnjim uslovima je nemoguće formirti vlast. Iznijeli smo predlog da dva ključna čovjeka napuste svoje svoje funkcije i da grad konačno počne da funkcioniše onako kako treba i kako su zaslužili svi građani Budve. Oni su glasali za promjene , a ne da ostane sve onako kako je bilo . Nažalost , danas imamo upad u Turistčku organizacju, takođe smo imali smo upad na bazen. Mi to više ne možemo da trpimo i mislimo da je ovo jedini način da se ova kriza prevaziđe, bez mržnje prema bilo kome. Ali, ta dva čovjeka moraju da odu“, istakao je Franeta.\nRađenović je kazao da SNP smatra da je najracionalnije rješenje da se Carević i Radoviću povuku sa funkcija i da se formira vlast.\n“Nažalost Budva više od godinu nema vlast i smatramo da ćemo ovo kvalitetno završiti. Apsolutno nijesmo za nove izbore jer to bi ono što bi razočaralo građane Budve“, kazao je Rađenović.\nKažu da neće sarađivati sa DPS- om.\n“To što u sporazumu nigdje ne piše da neće sarađivti sa Demokratskom partijom socijalista, predstavnici Demokrata, Prave i SNP su izričiti da sa tom parijom neće stvarati nikakve saveze i koalicije. To se podrazumijeva da sa DPS- om nema saradnje. Sve i da se ne podrazumijeva, DPS ne predstavlja ozibljan faktor u opštini Budva, tako da osvrtati se na njih danas na ovoj konferenciji za medije bilo bi samo neko suvišno davanje im na značaju. Rad Demokratske Crne Gore, naše funkcionisanje u prošlosti ne treba da ostavljaju kod nikoga dilemu. Na kraju kongresna dokumenta Demokratske Crn Gore su jasna da saradnja sa DPS- om nema i ne može biti. Za razliku od onih koji poslednjih dana aktivno sa DPS- om sarađuju u pokušaju preuzimanja TO Budve. Ne možemo se oteti utisku da cijelom tom operacijom rukovodi Svetozar Marović ne bi li ponovo u TO vratio organizovanu kriminalnu grupu koja je godinama tamo harala i izvukla milione eura“, naglasio je Pejović.\nPrava Crna Gora , kako je istakao Franeta, nikakve saveze i koalicije neće praviti sa DPS- om\n“Mi smo DPS smo rušili zajedno sa ovim ljudima koji vrše apsolutnu vlast u Budvi sa 11 odbornika , zajednički se borili protiv najvećeg zla. Sada smo došli u drugu situaciju da moramo opet da se borimo da Budvu dovedemo u red i dobije vlast onakvu kakvu zaslužuje“, istakao je Franeta.\nRađenović je kazao da SNP neće ići ni u kakve dogovore sa DPS- om.\n“Isto tako SNP neće davati kvorum sa DPS- om nikome. DPS u Budvi je pri gašenju i o toj partiji je suvišno pričati”, naglasio je Rađenović.


Beta 18. maja 2021. 09:25\nVučić je pre tri noći na TV Prva šokirao javnost kada je više puta ponovio da su uhapšeni pripadnici grupe Belivuka mleli ljude i od njihovog mesa „pravili ćevape“.\n„Nosioci političke vlasti u Srbiji su prilično uplašeni zato što su amaterski ušli u kontakt s kriminalnim grupama i sad ne znaju kako da izadju iz svih tih nečasnih radnji. Umesto da tužilaštvo procesuira sve državne funkcionere koji imaju veze s mafijom, ti političari sada pokušavaju da dobiju podršku javnosti iznoseći morbidne informacije preko medija“, rekao je Borović.\n„Ali jednog dana dodje trenutak kada vlast mora kriminalcima da vraća usluge. I tada po vlast nastaje problem. Najgore u svemu je što mi nemamo nezavisno pravosudje, pre svega tužilaštvo koje bi moralo da reaguje na svaku povezanost kriminalaca i političara“, kazao je Borović.\n„Ne može predsednik države ni bilo koji ministar da objavljuje i ocenjuje dokaze iz istrage jer se time vrši direktan pritisak na rad tužilaštva i suda. Nijedan šef države nikada ne bi izneo u javnost tako brutalne i nepotvrdjene informacije o mlevenju ljudi i pravljenju ćevapa od ljudskog mesa“, naglasio je advokat.\n„Istraga protiv grupe Veljka Belivuka je u toku i još se ne zna ko će biti optužen i za koja krivična dela. Ovo ponašanje predstavnika najviše vlasti je jedna obična ‘seljana’, koja je involvirana u javni život i institucije. Nedopustivo je da svaki političar može da komentariše sudske postupke“, istakao je on.\n„Ljudi iz podzemlja se uvek, u odredjenom trenutku, okrenu protiv svojih gospodara političara. Političarima tada ne preostaje ništa drugo nego da zapomažu i traže podršku javnosti kako bi svoje dojučerašnje partnere osudili preko kolena kršeći zakon o krivičnom postupku“, zaključio je Borović.


I genocid nad Jermenima tema razgovora Ararata Mirzojana i Maje Gojković - Centar za evroatlantske studije - CEAS\nPredsednica Skupštine Srbije Maja Gojković i predsednik Narodne skupštine Jermenije Ararat Mirzojan zaključili su u Beogradu da obe države žele unapređenje sveobuhvatnih bilateralnih odnosa.\nIstakli su da postoji prostora za unapređenje ekonomske saradnje, čemu bi mogla doprineti i ratifikacija sporazuma o slobodnoj trgovini između Srbije i Evroazijske ekonomske unije, čiji je Jermenija član.\nGojković i Mirzojan su potpisali i Memoranduma o razumevanju između Narodne skupštine Jermenije i Narodne skupštine Srbije, a nakon potpisivanja predsednica srpskog parlamenta je poručila da su tim potpisivanjem „krunisali parlamentarnu saradnju i dali pravni i institucionalni oblik saradnje”.\nGojković se zahvalila Jermeniji što nisu priznali samoproglašenu nezavisnost Kosova, navodeći da je posebno važno što Jermenija u međunarodnim telima ne glasa protivno interesima Srbije.\nTokom sastanka razgovarali smo i o unapređenju odnosa dve države u poslednje četiri godine, kazala je Gojković i istakla da je Srbija otvorila ambasadu u Jermeniji i da očekuje da to u Beogradu uradi Jermenija.\n„Odlukom Vlade Srbije i Republike Jermenije ukinuli smo vize za nosioce običnih pasoša, a ono što će svakako unaprediti ekonomsku saradnju naše dve zemlje jeste ratifikacija Sporazuma o slobodnoj trgovini sa Evroazijskom ekonomskom unijom čija je članica i Jermenija”, kazala je Gojković.\nGovoreći o otvaranju Ambasade Srbije u Jermeniji, Mirzojan je kazao da će uspostavljanje stalnog diplomatskog predstavništva postati novi podsticaj za razvoj jermensko-srpskih odnosa i saradnje u svim oblastima.\nDodaje i da će bezvizni režim za građane otvariti nove mogućnosti za unapređenje bilateralnih odnosa. Kada je reč o ekonomskoj saradnji, Mirzojan kaže da trenutni nivo te saradnje ne odražava celokupni potencijal. Prema njegovim rečima, sa Gojković je razgovarao i o, kako kaže, problemu Nagorno Karabaha.\n„Mirno rešavanje sukoba je jedan od prioriteta spoljne politike Jermenije. Za nas su sigurnost i status Artsaka prioritet. Srž rešenja sukoba su ljudi koji su vekovima živeli i stvarali u svojoj domovini, koja je domovina njihovih predaka. U tom pogledu važno je direktno učešće vlasti koje je izabrao narod Artsaka u mirnom rešenju, posebno u pogledu krucijalnih pitanja”, kazao je Mirzojan.\nPrema rečima predsednika jermenskog parlamenta, razgovarali su i o međunarodnom priznanju genocida nad Jermenima. „Priznavanje i osuda genocida nad Jermenima je univerzalno pitanje, koje u prvom redu ima za cilj da spreči da se takvi zločini ponove”, naveo je on.\nRanije danas, pre sastanka i potpisivanja Memoranduma, Gojković i Mirzojan su položili vence na spomen obeležju srpsko-jermenskog prijateljstva u Zemunu.\nBrnabić zahvalila Jermeniji na stavu o Kosmetu\nPremijerka Ana Brnabić razgovarala je sa predsednikom parlamenta Jermenije Araratom Mirzojanom i zahvalila toj zemlji na čvrstom i doslednom stavu o nepriznavanju jednostrano proglašene nezavisnosti Kosova.\nBrnabić je izrazila zadovoljstvo zbog posete jermenskog zvaničnika i naglasila da ona predstavlja potvrdu uzajamne težnje za učvršćivanjem i unapređenjem međudržavnih veza, a u skladu sa tradicionalno bliskim vezama dva naroda.\nKao dokaz čvrste opredeljenosti za jačanje odnosa, Brnabić je istakla i skori početak rada Ambasade Srbije u Jerevanu, kao i recipročno ukidanje viza za građane Srbije i Jermenije, saopštila je Vlada Srbije.\nPredsednik parlamenta Jermenije Mirzojan je istakao da su odnosi dve zemlje prijateljski i dobri i da je važno da se dalje razvijaju kroz širenje sveukupne saradnje i razmenu poseta na viskom i najvišem nivou.\nBrnabić i Mizorjan su razgovarali o unapređenju i daljem razvoju bilateralne saradnje, a saglasili su se da potencijal ekonomske saradnje nije dovoljno iskorišćen, kao i da ima prostora za intenziviranje saradnje u oblasti obrazovanja, IT sektora i poljoprivrede, prenosi Tanjug.


Mondo\t10.10.2018 09:39\nUkazala se Partizanu lepa prilika da protiv Zenita osvoji prve bodove u Evrokupu, kada se na dan utakmice saznalo da će gostima nedostajati čak trojica važnih igrača, ali na terenu je dugo delovalo kao da Rusima ne fali niko.\nZbog Partizanove uglavnom ispodprosečne odbrane, dvadesetak minuta su radili šta su hteli, a onda je Rade Zagorac serijom osvojenih lopti i postignutih koševa preusmerio tok utakmice u punoj dvorani "Aleksandar Nikolić".\n"Imali smo jako dobar razgovor na poluvremenu, posle koga smo shvatili šta mora da se promeni i kakva nam reakcija treba u nastavku. Ponosan sam na našu borbenost, zalaganje i energiju u drugom poluvremenu. Počeli smo da im pariramo fizički i energetski, a onda se zasluži i sreća", rekao je Zagorac novinarima neposredno posle meča.\nVeliki sportsmen, kakvim se pokazao još u dresu Mege, nije želeo da prihvati najveće zasluge za trijumf nad Zenitom.\n"Ne sme da se priča o pojedincima, nego o ekipi, jer je moja rola u trećoj četvrtini proistekla iz timske igre. Kasnije su drugi momci preuzeli odgovornost i obezbedili nam pobedu", osvrnuo se na učinak Nikolića, Sija i Gagića u poslednjim minutima.\nCrno-beli su pre Zenita pred svojim navijačima savladali i Olimpiju, u gotovo istom ambijentu i na donekle sličan način, mada je to bilo iz uloge favorita.\n"Rekao sam na početku ove sezone da je najveći kvalitet ove ekipe što ne poznaje limit jer smo suviše mladi. Niko ne zna koje su granice i moramo da radimo ka tome da taj stepenik dižemo za više. Dokle će to doći ja se nadam na neke velike visine koja će značiti i velike razultate", rekao je on.\nU narednih desetak dana slede im tri gostovanja, Mornaru, Valensiji i Krki, gde će podrška sa tribina biti značajno manja, ili je uopšte neće biti.\n"Odlika kvalitetnih ekipa je da ne slave mnogo i ne tuguju mnogo. Tek sad ćemo biti na velikom ispitu, čeka nas Mornar, koji želi prvu pobedu u ABA ligi i sigurno će biti maksimalno motivisan. Nama će nedostajati 'Pionir', ali naš kvalitet je u tome što ne znamo gde su nam limiti. Nastavićemo da radimo, pa da vidimo dokle ćemo doći. Verujem da možemo da ostvarimo velike stvari", završio je 23-godišnji univerzalac.


Ajaks bez titule, nema ispadanja, Utrehtu najteže | Restart Magazin\nFudbalski šampionat Holandije završen je bez šampiona i bez ispadanja. S obzirom na niz odluka koje usvojenih u petak, u narednim danima biće mnogo buke i nezadovoljstva.\nKako je Vlada Holandije zabranila sportska dešavanja do 1. septembra, Fudbalski savez Holandije bio je prinuđen da donese niz teških odluka.\nSezona je zvanično završena, trenutno stanje na tabeli priznato je kao trajno, ali Ajaks neće biti šampion. To je možda samo donekle malo pravde donelo AZ Alkmaru koji je naneo dva poraza Ajakus i sa mogao je da ostane bez titule zbog slabije gol razlike jer su po broju bodova dva tima izjednačena.\nPrvi put posle 64 godine, Eredivizija neće imati šampiona. Ipak, još će se više prašine podići zbog toga što je mesto u kvalifikacijama za Ligu Evrope dobio Viljem II dok je Utreht ostao kratkih rukava.\nOdlučeno je da Den Hag i Valvijk neće ispasti u niži rang takmičenja iako su tamo već bili viđeni, a odlučeno je i da neće bit povvećavanja broja timova u ligi. To znači da će Kambur i De Grafšap ostati u Drugoj ligi iako su bili na korak od promocije u elitni rang.\n← Scene pod vodom u seriji “Tajkun” snimane čak 12 sati\nVodeći nemački virusolog: Neće biti drugog talasa zaraze →


Najmanje sedam osoba je poginulo, a 261 povređena u noćašnjim sukobima pristalica svrgnutog egipatskog predsednika Mohameda Morsija i snaga reda u Kairu.\nU međuvremenu, u egipatsku prestonicu je stigao i zamenik američkog državnog sekretara Vilijam Berns (William Burns) koji je rekao da Egipat ima drugu šansu da uspostavi demokratsku državu, isključujući mogućnost ponavljanja sirijskog scenarija.\nPredstavnici Muslimanske brace ali i Morsijevi protivnici odbili su da se sretnu sa američkim zvaničnikom.\nPet osoba je ubijeno u jugozapadnom delu Kaira, a druge dve u blizini trga Tahrir, izjavio je agenciji Frans pres šef hitne službe Mohamed Sultan, dodajući da među žrtvama ima i pripadnika snaga reda. Policija je koristila suzavac da bi rasterala demonstrante koji su bacali kamenje na nju i blokirali most, jednu od glavnih saobraćajnica u gradu.\nPoslednji sukobi su usledili sedmicu nakon što je više od 50 Morsijevih pristalica ubijenu u okršaju ispred zgrade Republikanske garde u kojoj je, kako se veruje, zatočen svrgnuti predsednik.\nOko sto ljudi je poginulo u sukobima nakon svrgavanja Morsija, 3. jula, a njegove pristalice osuđuju "vojni puč" zbog čega su izašle na ulice.Desetine hiljada Morsijevih pristalica danas ponovo protestuju ispred džamije u Nasr sitiju.\nPrethodno je egipatski državni tužilac naložio hapšenje sedam funkcionera Muslimanske braće zbog nasilja između pristalica i protivnika ovog pokreta. U najnovijim optužbama, oni se okrivljuju za podsticanje nasilja, finansiranje nasilničkih akcija i siledžijstvo.\nBerns: Izbeći politički motivisana hapšenja\nU Egipat je došao i zamenik američkog državnog sekretara Vilijam Berns što je prva poseta nekog visokog zvaničnika SAD nakon svrgavanja Morsija.\nBerns je istakao da je najvažnije zaustaviti nasilje i početi ozbiljan dijalog koji podržavaju sve strane. On je opisao poslednja zbivanja kao “drugu šansu da se ostvare obećanja iz revolucije”, kojom je 2011. okončana višedecenijska autoritarna vladavina Hosnija Mubaraka.\nPosle sastanka sa privremenim predsednikom Adlijem Mansurom i premijerom Hazemom el Beblavijem, Berns je istakao da nije došao da bilo kome deli lekcije, ali je pozvao vojsku Egipta da izbegne politički motivisana hapšenja.\n„SAD ostaju duboko posvećene demokratskom napretku Egipta. Mi želimo jak Egipat, Egipat koji je stabilan, demokratski i tolerantan, Egipat koji je usmeren na potrebe svojih građana i poštuje prava svih. To je Egipat koji Egipćani zaslužuju, to je Egipat koji ostatak regiona može da povede u bolju budućnost“.\nBerns je, takođe, poručio da SAD neće favorizovati neke posebne ličnosti ili stranke, kritikujući i Morsijeve pristalice i protivnike, koji su jedni drugima zamerali da imaju podršku SAD.\n„Mislim da ne postoji opasnost da se u Egiptu ponovi tragedija kakvu vidimo danas u Siriji. Mislim da su ta lekcija i to užasno iskustvo jasni svima u regionu“, rekao je zamenik američkog državnog sekretara Vilijam Berns.\nAdli Mansur sa Vilijamom Bernsom u Kairu\nPosmatrači ističu da je Berns ovo izjavio u trenutku kada jača anptipatija prema SAD među Egipćanima na obe, sukobljene strane. Vašington nije okvalifikovao vojnu intervenciju kao puč – jer bi na taj način morao da obustavi pomoć od 1.5 milijardu dolara godišnje – već je zatražio Morsijevo oslobađanje. Berns je kazao da planira da se sretne sa verskim liderima kao i predstavnicima nevladinog sektora. Međutim, Muslimanska braća svrgnutog šefa države, zatim ultrakonzervativna Salafi al-Nour partija kao i Tamarod pokret koji protestuje protiv Morsija, odbili su poziv da se sastanu sa američkim zvaničnikom.\n“Ovakve posete nam ništa ne znače zašto što smatramo da SAD podržavaju ovaj vojni udar”, kazao je za Bi-Bi-Si (BBC) Dina Zakaria, član rukovodstva Muslimanske braće.\nIstovremeno, Islam Hammam, jedan od čelnika Tamarod pokreta, kazao je da ne želi da se sretne sa Bernsom zato što “SAD nisu podržale egipatski narod od samog početka”.\nGeneralni sekretar Ujedinjenih nacija Ban Ki-Mun, pozvao je u ponedeljak na uzdržanost.\n"Nije vreme za osvetu ili odmazdu", rekao je Ban novinarima nakon razgovora sa francuskim predsednikom Fransoa Olandom, osuđujući hapšenja zvaničnika Morsijeve Muslimanske braće.\nOland je rekao da se sukobi moraju izbegavati i da se mora obnoviti poredak i pozvao je na političko rešavanje situacije što je pre moguće. Privremena vlada je najavila plan za tranziciju, tako što će do sledeće sedmice biti formiran panel u kome će biti zastupljeni predstavnici svih političkih opcija. Cilj ovog tela je da pripremi amandmane na ustav kao i izbore. Međutim, Morsijeve pristalice traže da bude vraćen na funkciju.


SO Vlasenica: Usvojen budžet za 2019. godinu - UPSMedia SO Vlasenica: Usvojen budžet za 2019. godinu – UPSMedia\nSO Vlasenica: Usvojen budžet za 2019. godinu\nOdbornici Skupštine opštine Vlasenica na 18. redovnoj sjednici usvojili su budžet opštine za 2019. godinu u iznosu od 4.970.000 KM, koji je za 174.000 KM ili dva odsto veći od ovogodišnjeg.\nNačelnik opštinskog Odjeljenja za finansije Marko Todorović rekao je da je planirani budžetski okvir za narednu godinu realan i ostvariv.\n„Bio nam je cilj da budžet pređe iznos od pet miliona kroz redovne prihode. Prijedlog je bio 5.050.000 KM, ali je amandmanom i uz saglasnost sa resornim ministarstvom u konačnoj formi umanjen za 80.000 KM radi uravnoteženja prihodovne i rashodovne strane“, precizirao je Todorović.\nOn je objasnio da su u strukturi planiranih budžetskih prihoda najveći priliv sredstava očekuje od poreskih prihoda, oko 75 odsto, te neporeskih, 17 odsto.\nNa 18. redovnoj sjednici odbornici su razmatrali i usvojili rebalans budžeta opštine Vlasenica za tekuću godinu, te izvještaj odbornika o sprovedenim aktivnostima za sprovođenje „Odborničkog sata“ u mjesnim zajednicama za prvih šest mjeseci ove godine, navedeno je na sajtu Opštine Vlasenica.\n← ŽOK Bratunac: Uspješan prvi dio sezone\nPazi poezija! sa Elmom Mujić (Rupi Kaur – „Sprovod“) →


14 načina da iskoristite koru pomorandže | Vestinet.rs\nPočetna ŽIVOT\t14 načina da iskoristite koru pomorandže\n14 načina da iskoristite koru pomorandže\n14. A možete napraviti i nakit!\nNaučnici na tragu neverovatne terapije za dijabetes?!\nPutin: Kidisanje na Belorusiju, može dovesti do toga da upotrebimo rusku vojnu silu!\nARHEOLOZI ZAPREPASTILI SVET: Kineski zid je imao sasvim drugu namenu, od one koju smo mislili da je imao! – VIDEO\nPregovori Putina i Erdogana zbog Asada


Đerlek: Rano za opuštanje, još su visoke cifre novozaraženih koronom - Glas Podrinja\nDržavni sekretar u Ministarstvu zdravlja Mirsad Đerlek izjavio je danas da nema mesta panici ali ni opuštanju jer su i dalje "visoke cifre" novozarenih koronom i, kako je naveo, nećemo se "zaletati i donositi odluke da se vratimo iz kovid sistema u nonkovid sistem".\n"Još je rano i moramo ubrzati imunizaciju", rekao je Đerlek, za TV Pink, potvrdivši da je predviđeno da danas stigne 130.000 doza ruske vakcine Sputnjik V.\nOn je pozvao građane da iskoriste "veliki broj doza vakcina koje će doći ovih dana" i masovno se odazovu kako bi se ubrzao tempo imunizacije, navodeći da je potrebno vakcinisati veliki broj ljudi za kratko vreme.\n"Ja čvrsto verujem da ćemo u tome uspeti", rekao je Đerlek, navodeći i da će ruska vakcina, koja će stići sa Instituta Torlak, doprineti većoj sigurnosti da se sprovede vakcinacija.\nOn je istakao da je interesovanje građa za vakcinisanje sve veće i da se nada da će se do kraja juna revakcinisati izmedju dva i po miliona i tri miliona građana, što bi stavilo barijeru širenju korone.\nKako je još rekao, "ubeđen je da će Srbija pobediti koronu i antivaksere".\n"Imamo naučno utemljene dokaze da je to što antivakseri stalno plasiraju preko društvenih mreža, glupost", rekao je Đerlek.


Danas je u kancelariji predsednice opštine Svrljig Jelene Trifunović održan poslednji ovogodišnji sastanak sa direktorima svrljiških javnih preduzeća i ustanova.\nU skoro svim ustanovama i preduzećima stanje je redovno, pripremaju se planovi za narednu 2016. godinu i završavaju započeti poslovi iz tekuće godine.\nDirektor Doma Zdravlja Dragan Budimović istakao je da ova zdravstvena ustanova ima potrebu za nabavkom jednog kombi vozila kojim bi se u narednoj godini prevozili pacijenti koji idu na hemodijalizu i trenutno ih ima 9 u Svrljigu.\nPredsednica opštine Svrljig kaže da je opština spremna da pomogne i u saradnji sa Domom zdravlja nabavi ovo vozilo koje bi olakšalo prevoz pacijenata, pre svega zbog sigurnosti i bezbednosti svih sugrađana.\nInače, što se tiče kulture na nivou opštine Svrljig u prethodnom periodu dosta je urađeno, rekao je šef računovodstva Centra za turizam, kulturu i sport Vladan Dikić.\nOn ističe da je samo u prošlom mesecu na repertoaru Centra bio bogat kulturni sadržaj, od promocija knjiga, tribina, do veoma značajne manifestacije “Dani Gordane Todorović“ i štampanja najnovijeg časopisa “Bdenje“. Dikić je rekao da Centar trenutno radi na realizaciji projekata Ministarstva kulture i informisanja, pribavlja i digitalizuje svoju delatnost, a u toku je procedura kupovine savremenog skenera koji će omogućiti skeniranje knjiga na najbolji mogući način, što bi konkretno značilo da bi Biblioteka mogla postati i jednim delom elektronska.\nDobrivoje Stojanović, V.D. direktor JP “Direkcije za izgradnju Svrljiga“ kaže da se poslovi polako privršavaju, da su mnoge akcije i završene, te da je dosta urađeno u ovoj kalendarskoj godini.\nDo kraja godine, ukoliko vremenski uslovi dozvole, biće asfaltirane ulice Olge Đorđević, Sajtareva, Mladenova, Miodraga Sarajlije i 13. Oktobra, rečeno je na današnjem sastanku.\nPrevPrethodnaImam prijatelje, ali nemam kosu…\nSledećaPoboljšana putna mreža kroz opštinuNext


Poljska banka koristi Itirijumov blokčein za verifikaciju dokumenata - Crypto Telegraf\n“Mi tačno znamo u kom Itirijum bloku je objavljen dokument sa datim hešom. Ako znamo broj bloka, znamo i vremensku oznaku […] Znamo da je dokument objavljen pre nekog vremena i da nije promenjen u to vreme [ako je heš koji se nalazi na blokčeinu identičan sa hešom iz dokumenta], tako da možemo dokazati da nije zamenjen na našim serverima.”\nAlior je, kako se izveštava, razvio ovo blokčein rešenje kao odgovor na promenljive propise u Poljskoj, gde je Kancelarija za zaštitu konkurencije i potrošača odlučila 2017. da stranice veb-sajta ne predstavljaju “trajni medij” potreban za izdavanje korisničkih dokumenata – problem je u tome što se stranice veb-sajta previše lako menjaju, čineći ih nepogodnima.\n“Želimo da se ljudi uvere u to da smo sve učinili ispravno i da ništa ne prikrivamo. Ako kažemo da su dokumenti zaista verifikovani i autentični, svi to mogu proveriti i potvrditi […] To nije moguće korišćenjem privatnog blokčeina.”\n← Fejsbuk je objavio pismo o namerama za svoju kriptovalutu ‘Libra’\nAccenture potpisuje ugovor sa Kanadom, Holandijom i avio kompanijama za identifikaciju putnika pomoću blokčeina →\nSrijeda, 3. Jula 2019 Četvrtak, 4. Jula 2019 T.A.


Početak/Hronika/Apelacioni sud preinačio kaznu. Babićev vozač pravoznažno osuđen na četiri i po godine zatvora za nesreću na naplatnoj rampi\nApelacioni sud preinačio je presudu i osudio na 4,5 godina zatvora Dejana Stanojevića (37), vozača Zorana Babića, optuženog za teško delo protiv bezbednosti javnog saobraćaja. On je izazvao nesreću na naplatnoj rampi Doljevac i u toj nesreći je poginula jedna a povređene su četiri osobe, među kojima i tadašnji direktor „Koridora Srbije“ Zoran Babić.\nOsnovni sud u Nišu je 22. aprila izrekao prvostepenu presudu kojom je Stanojeviću dosuđena kazna zatvora od tri godine i 10 meseci zatvora na koju se Apelacionom sudu žalilo Osnovno javno tužilaštvo, ali i Stanojevićev branilac advokat Slavoljub Milošević. Tada mu je izrečena i mera bezbednosti zabrane upravljanja motornim vozilom „B“ kategorije u trajanju od četiri godine. Apelacioni sud je usvojio žalbu tužilaštva i povećao kaznu na četiri i po godine zatvora.\nObrazlažući prvostepenu presudu, sudija Osnovnog suda Miško Radivojević ukazao je da je tokom postupka bilo sporno nekoliko stvari, te da je presuda zasnovana na predočenim dokazima.\n„Saobraćajno veštačenje je pokazalo da je okrivljeni udario brzinom od 93 km/h u naplatnu rampu, gde je saobraćajnom signalizacijom kretanje ograničeno na 60 km/h, da na putu nije bilo leda i da je postojalo obaveštenje da se nailazi na naplatnu rampu. Da je vozio dozvoljenom brzinom od 60 km/h mogao je da se zaustavi i spreči nesreću“, objasnio je Radivojević.\nObrazlažući visinu izrečene kazne, koja je zakonom predviđena u rasponu od jedne do osam godina, sudija Radivojević je ukazao da je sudsko veće kao olakšavajuću okolnost uzeo u obzir da je reč o neosuđivanoj osobi, porodičnom čoveku, ocu dvoje dece.\nMeđutim, kao otežavajuće okolnosti navedeno je da se radi o profesionalnom vozaču koji je trebalo da bude posebno oprezan u saobraćaju, prekoračenje dozvoljene brzine te to što je došlo do stradanja jednog i povređivanja četiri lica.\nDa podsetimo, vozač bivšeg direktora „Koridora Srbije“ se teretio da je 31. januara 2019. godine na naplatnoj rampi Doljevac izazvao udes u kojem je poginula Stanika Gligorijević (52) iz okoline Knjaževca. Kako je utvrđeno tokom istrage, on je službenom „škodom superb“ krećući se iz pravca Niša ka Grdelici brzinom od 93 kilometra na čas udario u „opel astru“ koja je bila na kanalu ispred njega usled čega se ona odbila i udarila u zadnji deo „folksvagen pasata“ koji je napuštao rampu.\nOd siline udarca Stanika, koja je bila na zadnjem sedištu „opela“, poginula je na licu mesta, njena sestra Mirjana Aleksić koja se nalazila na mestu suvozača zadobila je teške povrede opasne po život, a teško je povređen i Babić koji je bio na zadnjem sedištu „škode“. Takođe, teško je povređen i vozač „pasata“ Stanoje Stanković, dok je Srđan Aleksić koje je upravljao „astrom“ zadobio lakše povrede.\nApelacioni sud Naplatna rampa Doljevac presuda Zoran Babić\nSmanjena kazna vozaču BMW-a za udes na Bulevaru Nikole Tesle\n23. decembra 2021. u 19:45\nJos nisam u zivotu prosao naplatnu rampu gde je ogranicenje 60 km/h na samoj rampi, vec se brzina spusta od 100 km/h do 40 km/h neposredno pre naplatne rampe. On je, koliko se secam, izazvao udes na samoj naplatnoj rampi, pa samim tim, deo teksta je apsolutno besmislen. Drugo, da ne zalazimo u pricu da je sam Babic vozio, postoje stvari, koje su, pored nesretno nastradala zene, krajnje zalosne, kao i samo prikrivanje cuvenih 2 minuta. Vozim vrlo cesto, od Nisa prema Beogradu, i nazad, i ne postoji gotovo ni 2% automobila sa Bg tablicama koji voze ispod 150 km/h.


Vladimir Šaranović (42) nije se žalio zbog potvrđivanja optužnice kojom se tereti za ubistvo advokata Vladimira Zreleca 1. decembra 2015. godine na Vračaru.\nZbog toga je posle isteka zakonskog roka za žalbu, rešenje Višeg suda u Beogradu kojim je potvrđena optužnica postalo pravosnažno 31. jula, rekla je Tanjugu portparol suda Bojana Stanković.\nU narednom periodu očekuje se zakazivanje suđenja.\nŠaranović se optužnicom tereti za krivična dela teško ubistvo za koje je zaprećena kazna od 10 do 40 godina zatvora i neovlaćena proizvodnja i stavljanje u promet opojnih droga, zbog marihuane koja je pronađena u stanu u kojem je boravio sa suprugom.\nOptužnicom je zbog marihuane obuhvaćena i njegova supruga, koja se tereti za krivično delo neovlašćena proizvodnja i stavljanje u promet opojnih droga.\nViše od dve godine nakon ubistva Zreleca, Šaranović je bio u bekstvu, sve do hapšenja 9. januara ove godine u okolini Zrenjanina po poternici Višeg suda u Beogradu.\nOd tada se nalazi u pritvoru, koji mu je poslednji put produžen 24. avgusta.\nŠaranović se sumnjiči da je iz kola u pokretu 1. decembra 2015. godine izešetao advokata Zreleca ispred zgrade u kojoj je imao advokatsku kancelariju na Vračaru, a bio je branilac njegovog rođaka Slobodana Šaranovića, koji je u februaru 2017. godine ubijen u Budvi.\nSLUČAJ ZRELEC Šaranovićeva supruga i njegov pomagač pušteni iz pritvora, on traži IZUZEĆE CELOG SUDA zbog pristrasnosti


Šestostrukom ubici oduzeti poslovnu sposobnost - Klix.ba\nŠestostrukom ubici oduzeti poslovnu sposobnost\n6.9.2010. u 18:55\nTuzlansko Kantonalno tužilaštvo predložilo je Opštinskom sudu Tuzla da oduzme poslovnu sposobnost u vanparničnom postupku Tomislavu Petroviću /47/, koji je 29. maja 2008. godine u tuzlanskom naselju Lipnica iz vatrenog oružja u stanju neuračunljivosti ubio šest lica i jedno teško ranio.\nProtiv Petrovića je Kantonalno tužilaštvo podiglo optužnicu 1. avgusta 2008. godine, a predmet je pravosnažno okončan presudom Vrhovnog suda Federacije BiH 29. marta 2010. godine, kojom je potvrđeno da je Petrović krivično djelo ubistva počinio u stanju neuračunljivosti, saopštilo je danas Kantonalno tužilaštvo.\nPetrović je nakon pravosnažne presude smješten u Kazneno-popravni zavod Tuzla, gdje mu teče prisilni smještaj u vremenskom periodu od šest mjeseci, koji ističe 19. septembra ove godine.\nNa prijedlog Kantonalnog tužilaštva, pred Opštinskim sudom zakazano je ročište u vanparničnom postupku.\nTužilaštvo je predložilo da se Petroviću oduzme poslovna sposobnost, te da mu se, shodno Zakonu o zaštiti osoba sa duševnim smetnjama Federacije BiH odredi prisilni smještaj u psihijatrijskoj ustanovi u periodu od godinu dana.\n"U prijedlogu Kantonalnog tužilaštva navedeno je da, s obzirom da imenovani nije u mogućnosti da štiti svoja prava i interese, nadležni sud hitno provede postupak i donese rješenje o oduzimanju poslovne sposobnosti, nakon čega bi se Petrović smjestio u psihijatrijsku ustanovu, gdje bi mu se odredio staratelj", navodi se u saopštenju.\nPrema saopštenju, u postupku oduzimanja poslovne sposobnosti i određivanja prisilnog smještaja u zdravstvenu psihijatrijsku ustanovu, javnost je isključena, ukoliko nadležni sud drugačije ne odluči.\nTomislav Petrović je u rano jutro 29. maja 2008. godine u Lipnici kod Tuzle ubio šest lica iz vatrenog oružja.\nPetrović je prvo ubio svoje najbliže komšije, bračni par u porodičnoj kući, a potom u neposrednoj blizini, takođe u kući, ubio još jednu osobu.\nNakon toga Petrović je otišao do lokalnog autobuskog stajališta, gdje je ubio još tri osobe i ranio vozača gradskog saobraćaja, nakon čega se udaljio.\nSDP organizirao podjelu promotivnog materijala\n06.09.2010. u 19:10\nKouchner spreman pomoći Iranki osuđenoj na kamenovanje\n06.09.2010. u 18:53